
/OAN   fod    y  feirniadaeth  a  gyhoeddodd    Berw  yn  yr  "  Haul' 
^    yn  rhoddi  golwg  weddol  o  deg  ar  y  cynìlun  a  fabwysiadwyd, 
cyhoeddîr  hi    yma,     gan    hyderu    y    bydd   yn    gynhorthwy  i'r 
darllennydd  cyífredin  i  ddeall  y  Bryddest. 

Y  mae  yr  awdwr  yn  falch  o'i  safle,  ar  y  cyfan,  ac  er  y  buasai 
yn  dda  ganddo  pe  buasai  ei  feirniaid,  nid  yn  alluog  i 
ddeall  ei  gyfansoddiad  ef,  ond  yn  dangos  eu  bod  yn  meddu 
cyfarwydd-deb  â  llenyddiaeth  fwyaf  ardderchog  Ewrop,  o  Descartes 
a  Spinoza  i  lawr  trwy  Kant,  Fichte,  SchelHng,  a  Hegel,  i  Goëthe  a 
Carlyle,  eto  y  mae  yn  teimlo  yn  sicr  fod  ei  feirniaid  wedi  gwneyd 
cyfiawnder  yn  ol  eu  goleu. 

Dywedodd  mwy  nag  un  o'r  beirniaid  fod  y  gystadleuaeth  o 
safon  îs  nag  arferol.  Wrth  gwrs,  y  mae  hynny  yn  gysur  i  galon- 
nau  y  rhai  fuont  fuddugol  yn  ÿr  eisteddfodau  a  fu.  Trueni  fod 
yr  awen  wedi  efelychu  Jupiter,  er  dyddiau  cystadleuol  fy  meirniaid, 
" et passim  rivis  currentia  vina  represstt" 

Eto,  y  mae  yr  hogyn  yn  hyderus  y  daw  dydd  y  bydd  Cymru 
yn  gallu  gwerthfawrogi  barddoniaeth  y  byd-dydd  y  bydd  yn 
fwy  parod  i  dderbyn  speculation  o'r  natur  uchaf  nag  ailadrodd- 
iadau  o  gredo  farw.  Blin  oedd  ganddo  weled  ei  feirniaid  yn  synnu 
ei  fod  yn  dweyd  fod  yr  ysbryd  noeth  wedi  gwisgo  coríT  yn  y  grea- 
digaeth.  Wrth  gwrs,  nid  oedd  yn  honni  gwreiddioldeb  yma ;  ond 
ymae  yn  amlwg  fod  dau  neu  dri  o'i  feirniaid  heb  gyfarfod  â  syn- 
iad  sydd  mor  adnabyddus  i  feddylwyr,  er  dyddiau  Schelling  a 
Hegel.  « 


IV. 


Blin  oedd  ganddo  weled  ei  feirniaid  yn  gwelwi  wrth  ei  glywed 
yn  pregethu  rhy wbeth  tebyg  i'r  "  Larger  Hope."  Pe  bae  wedi 
gwneyd  hynny,  ni  fyddai  hynny  o  wahaniaeth  iddynt  hwy ;  ond 
cenfydd  y  darllenydd  mai  y  gwrthwyneb  sydd  yn  y  Bryddest. 
Ond  pa  ddiben  ymhelaethu  ?     Bellach,  wele'r  Bryddest  gerbron. 


Y    FEIRNIADAETH. 


*Vates.' — Dyma  waith  athronydd.  Dechreua'r  awdwr  ei 
gerdd  gyda  *  breuddwyd/  yn  yr  hwn  y  ceir  ef  yn  ymddyddan  â 
lili  yng  nghylch  gwaith  meddwl,  a  hithau  yn  dadleu  dros  swydd 
mater.  Gofyna  i'r  HH,  '  Ai  nid  myfi  sy'n  dy  wneuthur  di  ? '  a 
dyry  hithau  yr  un  gofyniad  iddo  yntau.  A  chyn  hir  cydnebydd 
ef:— 

'  Myfi  wnaeth  y  lili,  a'r  lili  fyfi.' 

Y"n  y  cyflwr  hwn,  gwel  fod  llen  ar  ei  '  enaid  a'r  HH  wen.'  Traetha 
am  y  meddwl  fel  *  yn  gwneuthur  pob  bywyd  yn  fyw,  yn  fyw. 
Dywed  : — 

'  Ha,  meddwl  sy'n  rhoddi  i'r  Uli  ei  llef, 
Ond  beth  wna'r  Hli  yn  ol  iddo  ef  ? ' 

Ac  etyb  mai  prydferthwch  natur  sydd  yn  dadblygu  ei  enaid  ef. 
Edrycha  ar  y  cread  yn  ei  berthynas  ag  Ysbryd  Duw,  ac  yna  sanga 
dir  peryglus  fel  yr  addefa  ef  ei  hun  : — 

'  Olldduwiaeth,  olldduwiaeth,  sibrydir  i  ni, 
Gwylia  a  gwel  pa  le  y  cerddi  di.' 

Ar  ol  hyn  cais  gan  ei  feddwl  rodio'r  Hwybrau  a  rodiodd  Duw  cyn 
hyn,  i  ymofyn  am  *  ysbryd  y  gwir : — 

'  Nes  gwelaf  y  ddameg  yn  peidio  a  bod, 
Ac  ysbryd  y  gwir  i'm  gwydd  yn  dod, 
Yn  ddwyfol  noeth.' 


V. 

Yr  hwn  ond  ei  gafFael  a  barai  i'w  ysbryd  yntau  ddymuno  am 
'  deneuo  y  babell  o  bridd  : — 

'  I  beidio  a  bod  yn  ddameg  fyw, 
I  fod  yn  wirionedd  noeth  fel  Duw.' 

Yna  gwel  Dduw  yn  natur : — 

-  Ai  dím  ond  un  berth 
'  A  welodd  Jehofa  erioed  yn  werth 
D^rfod  i'w  brig  yn  fiflamau  byw  ? 
Mae  pob  un  o'r  perthi  yn  llosgi  gan  Dduw  ! ' 
***** 
'  Mae  yn  yr  holl  berthi, — tu  hwnt  i'r  llen.' 

Gwel  hefyd  'ysbryd'  yn  mhobpeth,  hyd  yn  oed  yn  y  ddallhuan  ; 
a  dywed  yn  gyffredinol  : — 

'  I  minau  nid  ydyw  "  aderyn  "  ond  "  llef " 
Rh^rw  ysbryd  gorlawen  o  ganol  y  nef  I ' 

Cais  dreiddio  i  gyfrinion  Bod  a  Byw.  Dywed  am  fater  mai 
*  gwisg  weledig '  rhy w  ysbryd  tu  hwnt  ydy w — fod  y  mater  yn 
amserolf  ond  : — 

•  Yr  Ysbryd  sydd 
Byth  yn  preswylio'r  tragwyddol  ddydd.' 

Am  yr  ysbrydol  mae  dyheuad  dyn  : — 

*  Rhyw  ysgol  Jacob  yw'r  byd  i  gyd 
I'm  codi  i  ganol  ysbrydol  fyd.' 

Ac  yno,  tu  hwnt  i'r  llen,  y  mae'r  cyfnewidiol  yn  ymgolH  yn  yr 
anghyfnewidiol. 

Traetha  yng  nghylch   amser,  a  pherthynas  dyn  ag  amser,  a 
dy wed  na  '  throedia '  amser 

'I  nen 
Ysbrydoedd  anfarwol,  tu  hwnt  i'r  llen.' 

Traetha  hefyd  am  k,  er  dysgu  fod 

'  Yr  enaid  a'i  droed 
Ar  fyd  na  welodd  seronydd  erioed,' 

a'i  fod  yn  ehedeg  ar  edyn  ysbrydol  i'r  eangder  annherfynol. 


r 


VI. 


Gofyna  'pa  beth  ydyw  harddwch,  a  pheth  ydyw  îliw?'  a 
thraetha  arnynt.  Y  mae  ganddo  gyfeiriad  hynod  at  Dduw  cyn  y 
cread  yn  '  gwrido  am  ei  fod  yn  noeth/  ac  yn  penderfynu  gwneyd 
corfF  iddo  ei  Hun  : — 

'  Gwelaf  yr  ysbryd  anfeidrol  ddoeth 
Yn  gwrido  wrth  deimlo  ei  Hunan  yn  noeth  ; 
Yn  gwaeddi  uwch  ben  ei  feddyliau  diri,' 
"  Corflf  barotoaf  o'r  diwedd  i  mi."  ' 

Gofyna  hefyd  • — 

'  Beth  jrw  y  crëad  ond  corff  i  Dduw — 
Corff  mae  Ei  feddwl  fel  gwaedlif  byw, 
Tragwyddol,  yn  rhedeg  trwyddo  o  hyd  ? ' 

Dysga  fod  Duw  yn  canfod   ei  Hun  yn   mhobpeth.      Dengys  a 
ganlyn  ogwydd  y  gwaith  : — 

'  Beth  ydyw  cread-ymdaith  Duw  ? 
Pa  fodd  y  mae  Ef  yn  ei  gorff  yn  byw — 
Ei  gorff  amserol  ?  yw'r  Ysbryd  mawr 
Yn  j'mwybodol  o'i  Hunan  yn  awr  ? 
Wedi  gadael  trag'wyddol  ddydd  y  nef, 
Beth  ddaw  o'i  '  afradlon  '  fywyd  Ef  ?  " 

Onid  yw  peth  fel  yna  yn  rhyfygus,  ac  yn  ymylu  ar  y  cableddus  ? 

Dechreua'r  awdwr  yr  ail  ran  o'i  bryddest  drwy  athronyddu 
yng  nghylch  ei  fodolaeth  ei  hun.      Ymhola  : — 

'  Yr  wyf  yn  bod  — ond  pa  beth  wyf — Myfi  ?  ' 
***** 

*  Pa  beth  yw  enw  ?     Onid  gwisg 
A  lenwir  byth  gan  ysbryd  yr  Efe  ? 
Nid  ef  yw'r  enw.     Y  mae  ef  yn  fwy 
Na  mil  o  enwau.' 

Nid  y  corff  na'r  enaid  yw.     Mae'r  corff  yn  wisg  iddo,  a'r  enaid  yn 
ddarlun  o  hono.     Dyma  syniad  rhyfedd : — 

'*  Mae'r  gwirioneddau  sydd  yn  mywyd  Duw 
Yn  cael  eu  hymgorffori  ym  mhob  dyn  byw 
Ar  hyd  yr  ©esau.     Y  mae  Duw  mewn  cnawd 
Yn  mynych  ymgnawdoli. ' 

Y  syniad  yw,  os  nad  wyf  yn  camgymmeryd,  mai  meddwl  yn  ym- 
gnawdoli  ar  y  ddaear  yw  Efe—sti  hanfod  dyn — y  *  Myfi '  y  sonia'r 
ymgeisydd  am  dano  : — 

•  Meddwl  newydd  Duw 
I'r  byd  y w  Dyn  ^rr  Oes  ;  a  meddwl  mawr 
Pob  oes  a  Thrag'wyddoldeb  ydyw'r  Crist." 

Yna  dywed  fod  Hunan  arall  (y  drwg)  ynddo  : — 

'  Anhebyg  i  fy  Hunan  dyfnaf  pur  ; ' 

ac  el  yn  mlaen  i  ddysgu  yr  athrawiaeth  o  heredity-^íoá  ynddo  ef, 
yr  hyn  a  etifedda  o'i  gyndadau  : — 

'  Mae  cenedlaethau  yn  cerdded  ynof  fi  ! 
Mae'm  tad,  a'm  mam,  a'm  teidiau  ar  y  strj'd, 
Bob  tro  y  croesaf  riniog  ty  fy  mam.' 

Traetha  yng  nghylch  yr  ymdrech  rhwng  ei  Hunan  du  a'i  Hunan 
pur.     Onid  yw  geiriau  fel  hyn  yn  hynod  o  eithafol  ?  : — 

*  Drachefn,  drachefn  mi  welaf  ufíern  fawr 
A  nefoedd  fwy  mewn  dwys  wrthryfel  maith 
O  fewn  fy  enaid.     Ac  nid  breuddwyd  yw  : 
Yr  wyf  fy  hun  yn  ddiafol  ac  yn  Ddmv  ! 
Yn  ddiafol  mewn  darfodedigaeth  hir, 
Yn  Dduw  sy'n  tori  bedd  i  Lusiífer  ! ' 

Trwy  ei  fyfyrion,  pa  fodd  bynag,  tybia  ei  fod  wedi  gweled 

*  Ystyr  hanes  rhyfedd  dyn.' 

Dy wed  mai  *  effaith  yw  pob  peth,'  a  gofyna,  *  Pa  le  mae'r  Achos 
mawr  ?  '  Ca  ddyn  yn  ymbalfalu  am  *  yr  Achos  diachos,'  ac  yn  dod 
yn  addolwr.     Mae  gwrthddrychau'r  addoHad  yn  amrywio,  canys 

*  Y  bod  a  addola 
Ei  swynol  bêr  syniad.' 

Addola  yn  ol  ei  syniadau,  heb  ddadguddiad. 

Sonia  am  yr  allor,  a'r  aberth  sydd  yn  waith  gwastadol  yr 
Hunan  goreu,  yn  nghyd  a'r  dadguddiad  a  roddes  Duw  o  hono  ei 
Hun  i  Israel,  a'r  trefniadau  crefyddol  roes  iddynt.  Sonia  am  y 
mynediad  *  tu  fewn  i'r  llen,' 

'  I  gwrdd  à  sanctaidd  Dduw  ger  bron  yr  Arch.' 

VIII. 


Rhaid  oedd  wrth  yr  allor  a'r  aberth.  Nid  oedd  yr  aberthau  ond 
arwyddluniol.  Yr  oedd  *  ysbryd  ym  mhob  un/  tu  hwnt  i'r  llen  ;  a 
phob  un  yn  brophwydoliaeth  : — 

'  Tu  hwnt  i'r  llen  mae  ysbryd  yn  mhob  un 
O'r  myrdd  aberthau  hyn.' 

Mae  yn  canu'n  dda  iawn  ar  grefydd  Israel.  Cysgodau  oedd  y 
trefniadau  oll,  a'u  gwir  ystyr  '  tu  hwnt  iV  llen.' 

Yn  y  drydedd  ran  o'r  gerdd   ceir  rhai   syniadau  dyeithr   a 
rhyfedd  : — 

*  Gwelaf  yr  lor  fu  yn  cysgu  yn  hir 

Mewn  blodau  amryliw  hyd  feusydd  y  tir — 
***** 

Yr  lor  a  ddeffrodd  o'i  gwsg  mewn  dyn,'  &c. 

Wedi  son  am  ymgnawdoliad  y  Mab,  dywed  : — 

"  Ymgnawdoliadau  o  Biydferth  Dduw 
Yw'r  gwanwyn  a'r  myrddiwn  blodion  byw  ! ' 

Dywed  yr  un  peth  hefyd  am  yr  adar  !  Crybwylla  am  fywyd  di- 
halog  y  Mab  fel  cynllun  bywyd  i  ddynolryw.  Gwel  ystyr  yn  seren 
y  Dwyrain — ei  seren  Ef,  am  byth  yn  codi  yn  uwch.  Ca  ystyr  i 
einioes  Crist  o  Gana — troi  y  dwfr  yn  win — dwyn  llonder  i'r  pryder- 

us : — 

'  Gwyrth  gyntaf  yr  lesu  myneg-wjrrth  y w 
O  fywyd  ardderchog  a  melus  Mab  Duw." 

Gweithia  allan  y  syniad  o  droi  y  dwfr  yn  win  yn  hynod  o  dda — 
yn  naturiol  ac  eglur. 

Wedi  ymdrin  am  aberth  Crist,  ac  aberth  ereiU,  gofyna, 

*  Beth  yw'r  dirgelwch  sy'n  lawn  y  Groes  ?  * 

Eto, 

'  Bfcth  yw  yr  lawn  ond  ^orhaeddiant  Crist  ?  ' 

Nid  cywir  hyn,  oblegid  golyga  fod  peth  yn  ddyledus  dros  Grist  ei 
Hun,  a'r  gweddill  dros  ben  i'w  roi  dros  ereill.     Dywed   hefyd  mai 

IX. 


diddymu  hunan,  a  phechod  yn  marw  tu  hwnt  i'r  llen  yw  yr 
lawn  : — 

'  Beth  yw  yr  lawn  ond  Hunan  mewn  dyn 
íf-  *  *  *  íf 

Yn  cael  ei  ddiddymu  ar  farwol  bren  ? — 
Ond  Pechod  yn  marw  tu  hwnt  i'r  llen  ?  ' 

Y  canlyniad  yw  fod  eisieu  bywyd  o  aberth  mewn  dyn ;  a 
dywed  fod  *y  bywyd  newydd  yn  esgyn  o  hyd.'  A  olygir  yma  nad 
oedd  Crist  ond  dyn,  a'i  aberth  yn  ddim  amgen  nag  esiampl  o'r 
aberth  a  ofynir  gan  bob  dyn  yn  nadblygiad  ei  fywyd  i  fywyd 
uwch  ? 

Wedi  hyn  sonia  am  nefoedd  ac  uffeni.     Dywed  :  — 

'  Pa  le  maey  nefoedd  ?     Mae  yn  ein  byd, 
Pan  sudder  i  ystyr  yr  Aberth  i  gyd, 
Nid  lle  yw  y  nefoedd,  ond  Bywyd  byw, 
Bywyd  yn  esgyn  i  syniad  Duw 
Am  dano.     Mae'r  gwr  sydd  heb  le  i'w  ben, 
Wrth  fyw  i'w  gyd-ddyn,  tu  hwnt  i'r  llen  ! 

Nid  yw  uffern  ond  purdan  o  dan  enw  arall : — 

'  Beth  yw  y  nefoedd  ?     A  fydd  i'r  rhai  pur 
Esgynant  i'w  mynwes,  drwy  oes  o  gur, 

Y  rhai  mae  eu  bywyd  yn  aberth  byw, 

Fyw  bjrwyd  o  aberth  trg'wyddol  dros  Dduw? 
A  gant  debj'goli  i'r  lesu  jm  fwy 
D  rwy  adael  y  nefoedd  am  wlad  o  glwy' 
A  phoen  annesgrifiol  ? ' 

*  *  *  -äf  * 

*  Beth  a  fydd  bywyd  Duw  ei  Hun — 

Y  bywyd  sydd  byth  yn  para  jt  un — 
Onid  Bywyd  o  Aberth  am  byth,  fel  y  bu  ? 
Beth  os  mai  myned  i  uffern  ddu 

Mae'r  Crist  ddaeth  i  lawr  i'n  byd  cjm  hyn  ! 
Ai  dyma  ddadblygiad  Ei  aberth  syn? 

Y  mae'r  dysgrifiad  o'r  hwn  a  wnaeth  gais  am  gael  myned  o'r  nef  i 
ufíern  at  ei  frawd  i'w  ddwyn  oddi  yno — a'r  hwn  a  ddywedai  mai 
uffern  iddo  ef  oedd  y  nefoedd  tra'i  frawd  yn  uífern  obry — yn  dra 
eithafol,  rhyfygus,  ac  anysgrythyrol  :— 


X. 

*  "  Fy  mrawd,  O  fy~rarawd  yn  y  fflam,"'  meddai  ef, 
"  Uffern  i  mi 
Oedd  byw  yn  ngogoniant  trag'wyddol  y  nef 

Yn  dy  glyw  di, 
Felly  fe  ddaethum  i  waered  i'th  nol." '  &c. 

Dywedir  am  y  brawd,  wedi  iddo  dderbyn  y  genadwri  : — 

'  Ar  ei  frwmstan  sedd,  yn  nghanol  dieiíl, 
Cwyd  allor  i  Dduw.' 

Ac  y  mae'n  gwrthod  ymadael  o  fro'r  trueni  am  fod  uífern  ei  hun 
mwyach  yn  nefoedd  iddo  ! 

Cyfansoddiad  *  rhyfedd  ac  ofnadwy  '  yw  hwn,  er  yn  alluog. 
Anhawdd  iawn  cyssoni  yr  athroniaeth  a  gynnwysir  ynddo  a 
duwinyddiaeth  y  Gair  Sanctaidd.  Nid  oes  lle  i  amheu  gallu  yr 
ymgeisydd ;  ond  y  mae  yn  llawer  mwy  o  athronydd  nag  o  fardd. 
Deuwn  ar  draws  rhai  gwallau  yn  y  cyfansoddiad,  megys  : — 

'  Hunanjymddibynol ; ' 

*  Tu  hwnt  i'r  llen  ddaw  yr  Äoll  yn  gUr  ? 

*  Wedi'r  ânt  heibio/^/  megis  un  dydd.' 

Ceir  yma  rai  darnau  naturiol  ac  eglur  iawn,   y  IHnellau   ar  *  droi  y 
dwfr  yn  win,'  a'r  dernyn  sydd  yn  dechreu  gyda'r  IHnell : — 

'  Mor  brin  yw  adnoddau  dedwyddwch  y  byd.' 

Dyma  ddwy  Hnell  dda  : — 

'  Gwelais  lindysyn,  tu  hwnt  i'r  llen, 
A'i  fywyd  yn  weddi  am  aden  wen.' 

"  The  begtwîing  of  all  wisdom  is  io  look  fixedly  at  cloíhes  nntil  they  become 
transparentr — Sartor  Resartus. 


RHAN   I.-BREUDDWYD. 


piSTEDD  yr  wyf,  yn  y  gwanwyn  gwyrdd, 
Yng  nghanol  perarogl  blodau  fyrdd  ; 
Gwenaf  yn  awr  ar  y  lili  lon, 
A  hithau  a  wena  yn  bur  ei  bron. 
Ond  cofiaf  hen  gewri  f'  athronol  lên, 
A  thybiaf  mai  myfi  sydd  yn  creu  ei  gwen  ; 
Yn  sydyn  gofynaf  iddi  hi : 
*' Ai  nid  myfi  sy'n  dy  wneuthur  di  ?  " 

A'r  HH  edrycha  i'm  hwyneb  yn  syn, 
A  dwyfol  fudandod  ei  hysbryd  gwyn 
Leinw  fy  mron  â  chyfaredd  fyw, 
Dry  yn  hyawdledd  distawrwydd  Duw  : 
"  O  ddyn,  sydd  yn  teimlo'm  dwyfoldeb  I, 
Ai  nid  myfi  sy'n  dy  wneuthur  di  ?  " 

O  ddyfnder  fy  ngwrid  ei  hateb  a  wnaf : 

**  Beth  yw  y  gwanwyn,  a  pheth  yw  yr  haf  ? 

Beth  yw  y  blodau,  a  pheth  yw  y  coed  ? 

Beth  y  w  yr  adar  pereiddiaf  erioed  ? 

Onid  a  wna  fy  meddwl  I  hwy  ? 

At  ddyn,  fel  at  Adda,  daw  cread  byth  mwy ! 


12  "  TU    HWNT    IR    LLEN. 

Efe  ydy w  enaid  cre'digaeth  Duw, 

Ac  yn  ei  feddwl  mae  pobpeth  yn  by  w  ; 

Efe  ydyw  hanfod  pob  lliw  a  llun  ; 

A  fyddai  cre'digaeth  heb  feddwl  dyn  ? 

Frenhines  y  blodau,  tyr'd,  ateb  i  mi, 

*'  Ai  nid  myfi  sy'n  dy  wneuthur  di  ?  '* 


Eto  brenhines  yw'r  Hli  wén, 

Ac  nid  y w'm  honiadau  yn  plygu  ei  phen, 

Ateba  yn  groew  hyderus  drachefn  : 

"  Dywedi  mai'th  feddwl  yw  awdwr  trefn, 

Yw  awdwr  bywyd  o  fílmil  ryw 

Trwy  gread  ardderchog-amrywiol  Duw  : 

Wel,  dywed  beth  wnelai  dy  feddwl  chwim 

Pe  bae  dy  wrthrychfyd  iti'm  ddim  ? 

Pe  unwaith  symudid  i'r  gwagle  mud 

Y  bydoedd  aneìrif,  a  bywyd  pob  byd  ? 

Ai  ni  byddai  dagrau  fel  moroedd  yn  cwrdd 

Wrth  symud  myfyrgell  dynohaeth  i  ffwrdd  ? 

Ai  nid  yn  fy  nrych  y  gweh  dy  lun  1 

Ai  nid  ynof  fí'r  adnabyddi  dy  hun  ? 

Pe  na  byddaì  gwrthrych  tuallan  i  ti, 

Pa  bryd,  dywed  imi,  dywedit  *  JMyfí  ?" 

Eistedd  yr  wyf,  yn  y  gwanwyn  gwyrdd, 
Yng  nghanol  perarogl  blodau  fyrdd  ; 
Yn  sydyn,  dall  ydwyf  yng  ngoleu  y  nef, 
Dall  ydwyf,  fel  Paul,  i'w  weled  Ef — 
Fynudau  sanctaidd  yr  enaid  byw, 
Pan  ddelUr  ei  lygaîd  i  weled  Duw  ! 

Mi  welaf  yn  awr  nad  ydoedd  fy  ngwir 
Cyn  cly wed-'y  hH,  ond  haner  cHr ; 
Clustfeiniwch,  gan  hyny,  y  blodau  diri : 
"  Myfi  wnaeth  y  HH,  a'r  HH  fyfi  I" 

Fy  Hegel,  canfyddaf  dy  drindod  yn  awr ; 
Syrth  undod  penaethol  fy  meddwl  i'r  llawr  ; 
Mae  llen  ar  fy  enaid,  a'r  liU  wèn, 
Mae  dau  o  ysbrydoedd  tu  hwnt  i'r  llen — 
Dau  ysbryd  a  garant  eu  gilydd  o  hyd, 
Dau  ysbryd  briodant  yn  llawen,  ryw  bryd, 
I  eni  Drychfeddwl,  eu  plentyn  gwyn, 
Ddaw'n  angel  newydd  i  blant  y  glyn  ! 
Ha !  dacw  anifail  yn  pori'n  ddibaid 
Y  meusydd  toreithiog,  yn  torri  ei  raid 
Drwy  bori  y  blodau  sy'n  hardd  fel  y  nef : 
Mae  gwelltglas  a  blodau'r  un  fath  iddo  ef. 
Prydferthwch  !  Ni  welodd  anifail  mo'i  bryd  ; 
Gwasanaeth  a  phorthiant  golofnant  ei  fyd  ! 
Meddwl !  Ha  !  Meddwl  yw'r  gallu  sydd 
Yn  creu  yr  hoU  fydoedd,  yn  taenu  dydd 
Fel  cawod  arianlhw  trwy  gread  Duw, 
Yn  gwneuthnr  pob  bywyd  yn  fyw,  yn  fyw  ! 
A  deued  i'r  maes  ddim  ond  Peter  Bell, 
Mae  hwnnw  yn  canfod,  er  nad  yw  yn  ffêl, 
Yn  canfod  briallen,  yn  canfod  ei  Uiw, 
Yn  canfod  ei  bod  hi  yn  tyfu  a  byw. 
Mae  hwnnw  yn  rhoi  i'r  friallen  ei  byd, 
Er  nad  y w  yn  canfod  ei  led  a'i  hyd  ! 


Ond  pan  ddaw  y  meddwl  ysbrydol,  ch'r, 

Uwch  ben  y  blodaur  pydferthion,  pur, 

Agorant,  a  daw  pob  blodeuyn  by w 

Yn  llygad  ynghorph  Prydferthwch  Duw  ! 

Beth  ydyw  Solomon  yn  ei  wyn 

Yn  ymyl  y  hH  d'wysogaidd,  bryd  hyn  ? 

Gwynder  y  pannwr  mor  halog  yw 

Yn  ymyl  y  gwyn  sydd  ym  mantell  Duw ! 

Tr  meddwl  sydd  bur,  mae  y  blodau  o  hyd 

Yn  fyrdd  o  ífenestri  i'r  anwel  fyd  ! 

A  thremia  i'r  sancteiddiolaf  gwyn 
Tu  hwnt  i  lèn  blodeuyn  y  glyn. 
Anfeidrol  feddwl  a  gwyd  ei  ben 
O  bob  blodeuyn,  tu  hwnt  i'r  llen  ! 
Ha  !  Meddwl  sy'n  rhoddi  i'r  HH  ei  llef ! 
Ond  beth  wnaiffy  HH  yn  ol  iddo  ef  ? 


SyHu  yr  wyf  ar  y  HH  wèn 

Sy'n  wynnach  na'r  cwmwl  goleuaf  uwchben ; 

Teimlaf  fy  nghalon  yn  ysgafnhau, 

Ac  edyn  fy  ysbryd  yn  ymgryf hau ; 

O,  mae  prydferthwch  HHod  diri 

Yn  dangos  prydferthwch  fy  enaid  I. 

Mae  yn  y  blodeuyn  ryw  ysbryd  mawr, 

-^'^  gysgod  a  gerdda  fy  ysbryd  yn  awr, 

A  dodda  yn  ddarlun  newydd  a  byw 

Ar  lenni  fy  enaid  o  harddwch  Duw  ! 

Beth  fyddai'm  meddwl  heb  gread  hardd  ? 

Ai  nid  yw'n  dadblygu  rhwng  blodau'r  ardd  ? 

Ai  nid  prydferthwch  y  blodau  diri 

Ddadblyga  brydferthwch  fy  enaid  I  ? 

Beth  os  mai'm  meddwl  sy'n  codi  y  Hen 

Guddia  ddwyfoldeb  y  HH  wèn — 

Beth  os  mai'm  meddwl  a  wnel  iddi  fod 

Yn  harddach  nâ'r  tiwHp  yn  wynnach  nâ'r  ôd — 

Ai  nìd  prydferthwch  y  HH  a  gwyd 

Y  Henni  anhreiddiol  o'm  henaid  llwyd  ? 

Ai  nid  wedi  symud  y  ddeulen  i  ffwrdd 

Mae'r  ddau  aHtud  ysbryd  o'r  diwedd  yn  cwrdd  ?- 

Yn  cwrdd,  yn  ymgoHi  i'w  gilydd  yn  Hon, 

Fel  dau  ddiferyn  yn  rhedeg  i  dòn 

0  fôr  dilan  ?    Ai  nid  hefyd  yn  awr 
Mae'm  hyshryd  yn  nofio  y  dyfnder  mawr — 
Yn  nofio  y  dyfnder  i  mewn  at  Dduw 

1  weled  i  hanfod  Bywyd  a  Byw  ? 

"  Bydded  Goleuni !  "  a  seinia'n  glir 

Uwchben  fy  myd,  wedi  blwyddi  hir 

O  aflunieiddiwch,  a  gwagder  hyll, 

Ac  O,  mae  Paradwys  yn  tyfu  o'r  gwyll ! 

Mae'r  cread  yn  troi  yn  ysbryd  yn  awr, 

A'r  wisg  o  Fater  a  deflir  i  lawr ; 

A  minnau  ganfyddaf  fantell  wèn, 

Ysbrydol  i'r  Duwdod  tu  hwnt  i'r  llen. 

O'r  diwedd,  mi  welaf  nad  y w  y  byd 

Ond  llyfr  darluniau  a  daflwyd  i  gryd 

Y  baban  agora  laslygad  cHr, 

YswiHa  yn  wyneb  yr  ysbryd  cyn  hir  ! 

Ddelfrydydd,  a  gofi  y  fynud  fyw 

Ailanwyd  dy  ysbryd  i  weled  o  Dduw  ? 

A  gofi'r  perlewyg  a'th  wnaeth  yn  fardd, 

Pan  welaist  y  cread  yn  ysbryd  hardd 

A  noeth,  ry w  brydnawn  o  haf  yn  y  coed  ? 

Pan  welaist  dy  hun,  y  tro  cyntaf  erioed  ? 

Pan  welaist  dy  Dduw  yn  dyfod  yn  ddyn, 

A  dyn  yn  Dduw  yn  dy  fywyd  dy  hun  ? 

"  Olldduwiaeth  !  Olldduwiaeth  !"  sibrydir  i  mi, 

"  GwyHa  a  gwêl  pa  le  cerddi  di ! " 

Nid  feUy  ;  rhoer  imi  wirionedd  mewn  gwyn, 

A  phe  bae*n  Ofldduwiaeth,  gwirionedd  er  hyn 

A  garaf  yn  fwy  nag  un  gredo  ddifudd 

Na  fyddo  yn  tywys  fy  ysbryd  i'r  dydd  ! 

Mi  wn  nad  "  ysbryd  y  cread  "  y w  Duw, 
Ond  gwn  Ei  fod  Ef  ymhob  gronyn  yn  byw  I 
Gwn  nad  trwy'r  creu  y  daw  ato'i  Hun, 
A  gwn  mai  fel  hyn  y  daw  at  ddyn 
Ei  briodoleddau  anfeidrol  Ef ! 
Gwn  mai  cyfieithiad  o  iaith  y  nef 
Yw  pob  blodeuyn  ar  fryn  a  phant ; 
A  gwn  fod  dyfnder  diwaelod  i'r  nant 

Yn  y  nos,  pan  gwyna  dan  ganu  trwy'r  cwm  ; 

Mi  wn  fod  cyfoeth  mewn  mynydd  Uwm, 

A  myrdd  o  dafodau  ar  hyd  y  byd 

Yn  ddwyfol  a  dynol  i'm  henaid  o  hyd  ! 

Ym  mhopeth,  ym  mhobman,  mae'r  cydgan  yr  un 

"  Mae  Duw  trwy  y  cread  yn  dyfod  yn  ddyn  ! " 

Ym  mhopeth,  ym  mhobman,  yr  allgan  un  yw  : 

"  Mae  dyn  trwy  y  cread  yn  dyfod  yn  Dduw  !" 


IIL 


Aed  fy  ysbryd  yn  awr  hyd  y  llwybrau  gwyn 
A  gerddodd  ysgafndroed  Duw,  cyn  hyn  ; 
Mae  popeth  yn  wir  gyssegredig  i  mi, 
Cyfododd  y  blodau  lle  sangodd  fy  Rhi — 
Y  blodau  ogwyddant  dan  bwysi  mél ; 
Gwynfyd  a'u  casgl,  gwynfyd  a'u  gwêl. 
Tu  hwnt  i'r  llen,  tu  hwnt  i'r  llen 
Dadguddier  y  mynych  Fywiol  Bren. 

Damhegion,  damhegion  !     Maent  o  bob  tu 
Pm  henaid  chwilfrydig,  p'le  bynnag  y  try  ; 
Mae  Duw  yn  llefaru  trwy'r  oesau  wrth  ddyn 
Mewn  myrdd  o  ddamhegion,  cyn  dyfod  Ei  Hun 
Yn  ddameg  anfeidrol  i'r  byd — cyn  cawd 
Holl  wir  y  Nefoedd  o'r  diwedd  mewn  cnawd  1 
Gwirionedd  y  Nef  yn  frawddegau  cHr 
A  gododd  Efe  o  holl  faesydd  y  tir ; 
Danghosodd  y  gwir  ddaeth  i  lawr  o'r  nen 
Er's  oesoedd,  pan  dreiddiodd  tu  hwnt  i'r  llen  ! 
A  minnau  a  dreiddiaf  ar  Ei  ol  Ef 
I  ystyr  gyfriniol  damhegion  y  nef, 
Nes  gwelaf  y  ddameg  yn  peidio  a  bod, 
Ac  ysbryd  y  ^wir  i  fy  ngwydd  yn  dod 
Yn  ddwyfol-noeth,  yn  ieuanc  a  hen, 
Nes  teimlaf  fy  raewnol  fod  ar  ei  wên, 

Nes  teimlaf  fy  ysbryd  am  ddod  yn  rhydd, 

Ac  yn  teneuo  y  babell  o  bridd 

I  beidio  a  bod  yn  ddameg  fyw, 

I  fod  yn  Wirionedd  Noeth  fel  Duw  I 

Pa  le  y  mae  Horeb  ?    Ai  dim  ond  un  berth 

A  welodd  Jehofa  erioed  yn  werth 

Dyfod  i'w  brig  yn  fflamiau  byw  ? 

Mae  pob  un  o'r  perthi  yn  llosgi  gan  Dduw  ! 

Mae  perth  o  eithin  mewn  anial  le, 

Lle  bum  I  ganwaith,  yn  hogyn  ynhre, 

Mewn  sanctaidd  fyfyrdod,  uwch  murmur  tón 

Yr  afon  sy'n  canu  trwy'm  hoes  yn  fy  mron  ! 

A  mynych  bu'r  berth,  yn  ei  blodau  byw, 

Yn  llosgi  gan  ryfedd  ogoniant  Duw  ! 

Mynych  y  clywais  y  fewnlef  gre 

Yn  tonni  trwy'm  hysbryd  :  "  Sanctaidd  yw'r  lle  ! " 

Tynnwn  esgidiau  bydolrwydd  i  ífwrdd, 

A  theimlwn  fy  mod  â  Jehofa  yn  cwrdd  ! 

Ai  yn  y  Nefoedd  mae  Duw  uwchben  ? 

Mae  yn  yr  holl  berthi,  tu  hwnt  i'r  llen  !      ^^ 

Ysbrydion  !  Ysbrydion  llon  a  phrudd  ! 

Maent  yma  yn  by w  er  y  boreu  ddydd, 

Unasant  âg  anthem  sêr  y  wawr, 

A'u  nodau  nefolaidd  ar  lawer  awr 

Sy'n  cadw'r  bydbruddfan,  sy'n  cadw  fy  ne 

Rhag  myned  yn  fawlgerdd  i  Niobe. 

Mi  glywaf  eu  siffrwd,  mi  welaf  eu  gwedd, 

0  amgylch  y  cryd,  ac  o  amgylch  y  bedd; 
A  mynych  y  rhodiaf  yn  eu  pHth 

1  ganol  ysbrydoedd  sy'n  byw  am  b^'th. 
Ai  Pedr  yn  unig  a  gaed  o'i  gell 

A'i  gadwyn  i  feddu  ar  ryddid  gwell  ? 
Ai  ni  ddaeth,  yn  fynych,  yr  angel  pur 
Tm  gwyddfod  innau,  ar  lawr  dan  gur 

Cadwynau  gorthrechol  materol  fyd, 
I'm  swyno,  er  muriau  a  milwyr  i  gyd, 
I'w  ddilyn  i  ganol  ysbrydoedd  gwyn 
Ganent  mewn  rhyddid  ar  ben  y  bryn  ? 

Mae  gweld  y  wenynen  ar  felus  hynt 

I  mi  yn  hyfrydwch  yn  awr  fel  cynt : 

Mae  imi  fel  angel  i'm  dwyn  yn  ol 

I'r  bywyd  gwanwynol  ddiangodd  o'm  col. 

Dilynaf  yr  eilir  coch  a  gwyn 

Eto  trwy'r  maesydd  i  gopa'r  bryn  ; 

Ai  nid  megys  cennad  diofid  o'r  nef  ? 

I'm  dysgu  i  beidio  pruddhau  y  daeth  ef  ? 

Ac  ysbryd  i  mi  yw'r  ddallhuan  wén — 

Rhyw  ysbrydoedd  Dirgelwch,  gan  daeno  llen 

0  gaddug  tros  wyneb  yr  haul  a'r  dydd  ; 
Ac  yn  ei  swn  myfyrdodau  prudd 
Difrifol  am  fywyd  lanwant  fy  mhen — 
Try  yn  nodyn  o'm  by wyd,  tu  hwnt  i'r  Uen  ! 
A'r  gog  yn  angel  hyfrydwch  a  gaf, 

I'm  cymell  i  froydd  diderfyn  haf ; 

1  minnau  nid  ydyw  "  aderyn,"  ond  "llef" 
Rhy w  ysbryd  gorlawen  o  ganol  y  nef ! 
Ysbrydion,  ysbrydion  !     Mor  llon,  ac  mor  brudd ! 
Maent  yn  ein  cylchynnu,  bob  nos  a  phob  dydd  ; 
Gwêl  Milton  "^filiynau"  yn  nes  nâ'r  nen 

Yng  ngoleu'r  ddwy  seren  sydd  yn  ei  ben ; 
Ond  cenfydd  fwy  eto  pan  gwyna  yn  brudd 
Adfydus  fachludiad  ei  ddwy  Seren  Ddydd. 
Fe  welir  angyhon  yn  Eden  dlos, 
Ond  mwy  Yngholl  Gwynfa,  yn  nyfnder  nos 

IV. 

Cipolwg  a^gefais  ar  swynol  wir 

Y  cread,  yn  wyneb  y  HH  ghr, 

Mae'r  gwir  yn  agosach  ar  ambell  awr — 

Pa  bryd  y  gwnaf  fy wyd  o'm  horiau  mawr  ? 

Mi  welais  y  gwir  yn  noeth  ar  y  bryn, 
Cyn  colli  fy  hunan  rhwng  niwl  y  glyn. 
O,  mae'r  materol  yn  fy wiol  ffaith 
Fel  nas  gall  fy  ysbryd,  'r  ol  blinfawr  daith, 
Ei  groesi  ar  brydiau  i'r  eang  fyd 
Lle  gweHr  y  cyfan  o  Dduw  o  hyd  ! 
Bydysawd  dragwyddol  sydd  ger  fy  mron, 
Ac  ynni  tragwyddol  yw  enaid  hon  ; 
Gwelaf  unbennaeth  pob  by wyd  mewn  dyn; 
A  chodaf  allorau,  addolaf  fy  hun. 

Ond  wedi  alltudio  fy  ysbryd  fel  hyn 
I  ganol  anialwch  y  coed,  neu  y  bryn, 
Ryw  ddiwrnod,  dadblyga  ei  aden  bur, 
A  chura  hi  ar  y  materol  fur ; 
A'r  mur  a  ddirgrynna,  a  syrthia  i'r  llawr, 
A'r  ysbryd  breswyHa'r  eangder  mawr  ! 
Tu  hwnt  i'r  ilen,  tu  hwnt  i'r  Uen, 
Lleda  fy  ysbryd  ei  aden  wèn, 
A  chyfyd  i  asur  glasoleu  ei  Dduw, 
A  chenfydd  gyfrinion  Bod  a  By w  ! 
Gwelaf,  yn  awr,  beth  y w  ystyr  y  gwir 
A  faterolais,  er's  blwyddi  hir  : 
Beth  ydyw  Mater  ei  hun  erbyn  hyn, 
Ond  gwisg  weledig  yr  ysbryd  gwyn. 
Nid  ydyw  yn  bod.     Onid  cysgod  yw  ? — 
Cysgod  yr  ysbryd  sydd  ynddo  yn  byw  ? 
Edrychais  ar  babeH  oedd  goch  a  gwyn — 
Ty  unnos  i  ysbryd  oedd  hi  yn  y  glyn. 
Y  pethau  a  weHr  amserol  y'nt  hwy  ; 
Yr  anweledig  ddeil  beunydd  yn  fwy. 
Amserol  yw  Mater ;  yr  ysbryd  sydd 
Byth  yn  preswyHo'r  tragwyddol  ddydd. 
Tu  hwnt  i'r  Hen,  tu  hwnt  i'r  Hen, 
Lleda  fy  ysbryd  ei  aden  wèn, 
A  gwel  y  bydysawd  fel  manteH  hardd 
Am  feddwl  ysbrydol  y  Dwyfol  Fardd  ! 

Eheda  ar  aden  fythieuanc  ym  mysg 
Brodyr-ysbrydoedd,  a  gwel  y  wisg 
Faterol  yn  cael  ei  phlygu  gan  Dduw, 
Trwy'r  cesau,  i  ddangos  yr  ysbryd  byw, 
Fydd  byth  yn  ieuanc  a  noeth  fel  y  Nef, 
Ac  fel  y  bu  unwaith  cyn  cychwyn  o  dref ! 

Fychaned  y w  hwnw  na  wêl  y  byd 

Ond  megys  pelennig  farw,  o  hyd 

Yn  troi  gylch  yr  haul,  neu  yn  ceisio  fFoi 

Oddiwrth  ei  ganolbwynt,  neu  ynte'n  troi 

Fel  meddwyn  awyrol  arno  ei  hun — 

Tosturiaf,  tosturiaf  wrth  beiriant  o  ddyn. 

Ha,  gwelais  y  byd,  o  unigedd  y  bryn, 

Fel  Dwyfol  golomen  y  diluw,  cyn  hyn, 

Yn  Uedu  dwy  aden  flinedig  gwyw, 

Yn  hedeg  dros  fôr  yr  eangder  at  Dduw  ! 

Yn  ol  at  Dduw  yr  ehedai  ef, 

Fel  ysbry d  afradlon  yn  troi  tua  thref ! 

0  ganol  awyrgylch  mor  hyfryd,  mor  wyn, 
Holaf  fy  hunan  yn  Uawen  a  syn  : 

Pa  le  y  mae  cyfnewidioldeb  yn  awr  ? 
Ymsuddodd  i'r  Digyfnewid  mawr  ! 
Rhyw  ysgol  Jacob  yw'r  byd  i  gyd, 
I'm  codi  i  ganol  ysbrydol  fyd. 
Mae'r  ysbryd  yn  tyfu  trwy  wisgoedd  diri 
Wrth  geisio  dadguddio  ei  hunan  i  mi. 
Myfi  sydd  mor  fychan,  a'r  ysbryd  mor  fawr, 
Fel  nad  yw  yr  Anghyfnewidiol  mawr 

1  mi  yn  weledig,  trwy  flwyddi  hir, 
A'r  Cyfnewidiol  yw'm  hunig  wir. 
Ond  tu  hwnt  i'r  llen,  nid  oes  i  mi  mwy 
Gyfnewidioídeb ;  diengais  trwy 
Dwyll  ymddanghosiad  ;  a'r  ysbryd  byw 
Sydd  imi  yn  un  Tragwyddol  yn  Nuw  ! 

Gamgymeriadau  !  maent  gyda  rai, 
P'le  bynag  y  trôf,  yn  dorf  ddiri. 
I'm  hysbryd  yn  fore  truenus  fu'r  flfawd ; 
Edrycha'n  feunyddiol  trwy  wydrau  o  gnawd. 
Mae  lUw  y  materol  i'r  gwydrau  hyn, 
Fel  nad  wyf  yn  canfod  y  goleu  gwyn— 
Y  goleu  disgleirwyn  sy'n  dod  o  Dduw — 
Ac  yna  fy  hudniwlen  fynychaf  'r  wy'n  byw. 

Ond  weithiau,  pan  dreiddiaf  tu  hwnt  i'r  llen, 

Pan  welaf  o'r  gUriach  ysbrydol  nen, 

Yr  iaith  ystrydebol,  faterol  nid  y w  ; 

Ynganaf  iaith  ysbryd  fel  heniaith  fy w, 

A  gwelaf  wirionedd  yng  ngoleu  y  nef, 

A  dawnsia  fy  ngharchar,  pan  drôf  i  dref. 

Pa  beth  y w  Amser  ?     Mae  yma  o  hyd 

Yn  glynnu  wrth  enaid  nad  y w  o'i  fyd. 

Beth  ydyw  mewn  ysbrydolfyd  gwyn  ? 

Nid  yw  yn  bodoU  i  mi,  bryd  hyn. 

I'm  carchar,  myfì  sydd  yn  gwneyd  iddo  ddod ; 

Ty wyUwch  fy  Uygaid  a  bâr  iddo  fod ; 

Ai  nid  wyf  yn  fwy  nâ  blwyddi  diri? 

Ai  nid  yw'r  Tragwyddol  erioed  ynof  fi  ? 

A  phan  ddaw  Amser  i'r  gwawl  ar  ei  hynt, 

A'n  ddim,  megys  bwgan  o'r  dyddiau  gynt  I 

Eistedd  yr  wyf,  yn  y  gwanwyn  gwyrdd, 
Yng  nghanol  perarogl  blodau  fyrdd  : 
Cauaf  fy  Uygaid,  a  daw  ger  bron 
Gewri  yr  oesoedd,  yn  brudd  a  Uon. 
Cân  Homer,  ddaUwelwr,  ei  gerddi  yn  awr, 
Wedi  im  Uthro  yn  esmwyth  i'w  wawr. 
Weithian,  mae  nos  y  cynoesoedd  ar  ífo, 
Wyf  lawn  o  arwríaeth  gwroniaid  Caer  Dro. 

Llamaf  i'r  gad  â  fy  nghleddyf  dur, 

Neu  syllaf  ar  Heien  ar  ben  y  mur, 

Fel  haul  yn  tywynu  ar  arfau  ei  gwlad, 

Neu  ddarlun  anfarwol  o  farwol  dristhad  ! 

Wyf  'nawr  yn  nghyfyngle  Thermopylae, 

Yn  ennill  fy  mri,  wrth  atal  y  gwae  ; 

Ac  weithian,  yn  ysbryd  anfarwol,  'r  wy'n  dod, 

Simonides,  atat  am  goron  clod. 

Rhyfeddaf  wroldeb  Caradog,  ar  hyn, 

Ac  arall  wroldeb  John  Penri,  yn  syn. 

Mae'r  oll  mewn  amrantiad  yn  dod  ger  fy  mron, 

A  llygaid  fy  ysbryd  chwareuant  yn  llon. 

Amrantiad  ?     Beth  ydy  w  amrantiad  ni'm  dawr- 

Mae'r  oll  fel  un  darlun  i'm  hysbryd  yn  awr  ! 

Pa  le  y  mae  Amser  ?     Ni  threiddia  i  nen 

Ysbrydoedd  anfarwol,  tu  hwnt  i'r  llen  ! 


Mil  o  flynyddoedd  i'm  Harglwydd  sydd, 
Wedi'r  ânt  heibio,  megys  un  dydd ; 
Ac  un  dydd  iddo,  mewn  gloewach  nen, 
Fel  mil  o  flynyddoedd  tu  hwnt  i'r  llen. 
Nid  ydy w  Amser  yn  bod  iddo  Ef — 
Un  dydd  tragwyddol  yw  dydd  y  Nef ! 
Ond  ai  nid  yw  mil  o  flynyddoedd  i  mi 
Fel  undydd,  pan  gyfyd  fy  ysbryd  i'w  fri  ? 
Pan  gyfyd  o'i  garchar  i  brofi'r  wledd 
Dragwyddol  ga'n  fuan  yn  mröydd  yr  hedd  ? 
Ai  ni  ddaw  i'm  henaid  anhraethol  ffawd, 
Pan  daflaf  i'r  bedd  fy  maich  o  gnawd  ? 
Ai  ni  sylweddolaf  un  Heddyw,  bryd  hyn — 
Heddy w  Tragwyddol  yr  ysbryd  gwyn  ? 
Os  felly,  mi  welaf  nad  breuddwyd  y w 
Dweyd  nad  j^w  Amser  i'w  weled  o  Dduw. 
Ac  onid  y w*m  henaid  yr  un  yn  awr, 
Pan  gyfyd  o'i  nos  i  groesaw  gwawr, 


^ 

Ag  a  fydd  pan  ymsudda  i'r  diluw  gwyn  ? 
Sy'n  llanw  i  mewn  tros  geulannau  y  glyn  ? 
Yn  awr,  ambell  dro,  ni  ddaw  amser  i  nen, 
Ysbrydoedd  anfarwol,  tu  hwnt  i'r  Uen  ! 

Gamgymeriadau  !    Maent  gyda  mi, 
P'le  bynnag  y  trôf,  yn  dorf  ddiri. 
Beth  ydy w  Lle  ?     Mae  fy  meddwl  o  hyd 
Am  roddi  ei  le  i  bob  peth  ymhob  byd. 
Ac  yn  ei  le'r  adnabydda'n  ddifeth 
Ystyr  gy  friniol-ddamhegol  pob  peth. 

Efelly  gweithreda,  ond  gwelaf  mor  ífol, 

Pan  gaffo  fy  ysbryd  y  goleu  yn  ol, 

A  !  Meddwl  sy'n  methu  a  gweled  yn  glir, 

Wrth  syllu  trwy  d'wyllwch  ei  garchar  yn  hir, 

Eto,  pan  godaf  ar  aden  wén, 

Ar  brydiau,  i  ghriach,  eangach  nen, 

O  ganol  goleuni  ysbrydol  Ne, 

Canfyddaf  mai  syniad  materol  y w  Lle ; 

Syniad  i'r  plentyn  sy'n  dechreu  byw, 

Heb  weld  ar  amrantiad  eangder  Duw ; 

Syniad  i  ysbryd  sy'n  para'n  wan, 

Heb  ddechreu  ar  deimlo  ei  hun  ymhob  man  ! 

Yng  nghanol  y  nos,  pan  yw'r  byd  mewn  hedd, 

Mae'm  hysbryd  anfarwol  yn  codi  o'i  fedd. 

Mae  ysbryd  y  nos,  yn  sobr  ei  bryd— 

Hen  ysbryd  yr  Anherfynol— o  hyd 

Yn  dyfod  yn  noeth  i'm  hystafell  fyw, 

Ac  yn  ei  wyneb,  mae  wyneb  Duw  ! 

Mae'r  cread  yn  sanctaidd  fud  yn  awr ! 

DaUaf  yr  angel  hyd  doriad  y  wawr  ! 

GoUyngaf  yn  fynych  ochenaid  ddofn, 
Fynega  berlewyg,  addoHad,  ac  ofn. 
Codaf  len  y  ífenestri,  mewn  cyffro  by w, 
Ac  wele  y  cysegr  !    A  lampau  Duw 

Fil  myrdd  yn  dangos  dieithriol  wawr 
Seceina  yr  Anherfynol  mawr  ! 

Dilynaf  hen  ysbryd  yr  wybren  fry 

I  ganol  ei  nosbalasau  lu  ; 

Dwg  fi  i  ganol  gwindy  mwynhad, 

A'm  hysbryd  a  deimla  ryfeddol  gryfhad. 

Dilynaf  y  sêr  ar  ddiderfyn  daith  : 

Dilynaf  Arcturus  ar  gylchdro  maith 

0  amgylch  y  seren  a  ddeil  o  hyd 

1  wenu'n  ddigyífro  yn  nos  y  byd. 
Llamaf  yn  wyllt  at  Orîon  wèn, 

Ac  yn  ol  at  Wener,  sy'n  cuddio'i  phen  ; 
Yn  ol,  ac  ymlaen,  ar  hyd  llwybrau'r  Ne, 
Llamaf  heb  wybod  am  Amser  na  Lle. 
I  sêr  sefydlog  anferthol  fawr 
Ehedaf  ar  edyn  ysbrydol  yn  awr. 

0  ryfedd  eangder  !     Mae'm  henaid  a'i  droed 
Ar  fyd  na  welodd  seronydd  erioed. 

A  hwnt  yn  y  pellder,  mwy  seren  a  daen — 

O,  mae  yr  Anherfynol  o'm  blaen  ! 

Ond,  iaith,  paham  na'm  hegluri  yn  well  ? 

Pr  ysbryd  'd  oes  unman  yn  agos  na  phell ! 

Suddaf  o'r  diwedd  i  ganol  y  môr 

Lle  sudda  aneirif  sêr  yr  lor  ! 

Gwawria  o'r  diwedd  i'm  meddwl  yn  gHr, 
Yng  nghanol  tawelwch  y  nos,  y  gwir 
Gyflea'r  eangder  ofnadwy  fawr, 
Wrth  syllu  ar  ysbryd  y  nefoedd  yn  awr. 
Yn  noeth  ger  fy  mron,  yn  f '  ystafell  fyw, 
Yn  wyneb  yr  ysbryd  mae  wyneb  Duw  ! 

1  Dduw  nid  yw  Lle  !     Pe  cymerwn  yn  awr, 
Fel  arall  aw-'enydd,  adenydd  y  wawr, 

Pe  trigwn  ddyfnderoedd  eithafoedd  y  môr, 
Yng  nghanol  fy  mhabell  preswyHai  yr  lor, 

A  phe  cyweiriwn  fy  ngwely  o  dân 
Yng  ngwaelod  y  pwll,  y  Hygaid  glân 
A  threiddgar-dyner  a  wyhent  fy  nghur, 
Yn  llawn  o  Gyfiawnder  a  Chariad  pur  ! 

Ond  os  yw  fy  meddwl  yn  camu  ffyrdd 

HeuHau  anghysbell,  a'u  bydoedd  fyrdd, 

Os  yw  fy  meddwl  yn  dilyn  lor 

I  waelod  y  Uynclyn,  a  gwaelod  y  môr, 

Heb  wybod  am  rwystrau  mwy  nag  efe, 

Ai  rhy wbeth  i  mi  ei  deimlo  y w  Lle  ? 

Ai  nid  wyf  fi,  pan  dorraí  trwy 

Y  gnawdlen,  yn  arwain  fy  meddwl  hyd  ffyrdd 

Sy'n  dal  yn  fy  nghalon  yn  fythol  wyrdd  ? 

Tu  hwnt  i'r  llen,  nid  oes  Amser  na  Lle ; 

Paid  cyfnewidioldeb  ger  ei  fron  E  ! 

Lleda  fy  ysbryd  ei  aden  wen, 

Preswyha'r  Tragwyddol,  tu  hwnt  i'r  llen  I 


^ 

Ond  ai  breuddwydion  fy  mywyd  yw'r  rhain  ? 
Ai  dal  i  farddoni  uwch  cread  cain 
Yr  ydwyf,  heb  feddwl  am  daflu  trem 
Ar  holl  fateroHaeth  fy  nghanrif  lem  ? 
Ai  nid  y  lUw  sydd  ar  wydrau  bardd 
Ddengys  bob  bywyd  yn  ddwyfol  o  hardd  ? 
Pa  beth  ydy w  harddwch  a  pheth  ydyw  lUw  ? 
Pa  le  yn  y  blodau  mae  ysbryd  by w  ? 

O  ysbryd  Amheuaeth,  os  gweU  di 
Liw  ar  fy  Uygaid,  uwch  blodau  diri, 
Pa  fodd  y  condemni,  heb  galon  dy  hun  ? 
Ai  nid  y  galon  yw  hanfod  pob  Uun  ? 
Nis  gaU  dy  lygad  byth  weled  Uiw 
Na  harddwch  blodeuyn,  heb  galon  fyw 

A  chynncs  i  deimlo'i  ddwyfoldeb  ef  ? 
Pa  ryfedd  os  nad  wyt  yn  clywed  llef 
Ddistaw-wefreiddiol  yr  ysbryd  gwyn 
Blyga  fy  ngliniau  rhwng  coed  y  glyn, 
Os  nad  wyt  yn  meddu  ysbrydol  glyw 
I  wrando  ar  delyn  Orpheus  Duw  ? 


Ymsoniaf  yn  awr  uwch  y  creâtì  hardd, 
Heb  yfed  yn  helaeth  o  gochwin  y  bardd ; 
Ac  wedi  i'm  gasglu  o  bob  tu 
I  undod  diwrthdro  feddyhau  lu, 
Beth  ydyw  diwedd  myfyrdod  hir  ? 
Tu  hwnt  i'r  llen,  ddaw  yr  oll  yn  ghr  ? 


Tu  hwnt  i  Amser  a  Lle  yn  awr, 

Suddaf  i'r  Tragwyddoldeb  mawr. 

Tu  hwnt  i'r  cread,  a'i  fìlmil  sêr, 

Syllaf  yn  wylaidd  ar  noethder  Ner — 

Noethder  yr  Ybbryd  Tragwyddol  Hardd, 

A  noethder  meddyHau  y  Dwyfol  Fardd  ! 

Yng  nghanol  pelydrau  Ei  wynder  byw, 

Gwelaf  beth  ydyw  y  cread  o  Dduw  : 

Gwelaf  yr  Ysbryd  Anfeidrol  Ddoeth 

Yn  gwrido  wrth  deimlo  Ei  Hun  yn  noeth ; 

Yn  gwaeddi  uwchben  Ei  feddyliau  diri : 

"  Corfif  barotoaf  o'r  diwedd  i  Mi  ! 

Pa  le  mae  y  drych  i  mi  weled  fy  Hun  ? 

Hiraethaf,  hiraethaf  am  weled  fy  llun  ! 

Wyf  Dduw  ond  mewn  enw  yn  unig,  mae  nerth 

Braich  anfeidroldeb  yn  para'n  ddiwerth. 

Ai  ni  chaCweled  fy  ngallu  yn  nrych 

Cread  amrywiol-gyfoethog  a  gwych  ? 

A  eill  y  Duw  sydd  yn  Gariad  fyw 

Iddo  Ei  Hunan — a  bod  yn  Dduw  ?  " 

"  Bydded    esboniwyd  yng  ngoleu  fy  Rhi ; 

"  Bydded  goleuni  "  ddaw'n  oleu  i  mi, 

Beth  y w  y  cread  ond  corff  i  Dduw — 

Corff  mae  Ei  feddwl,  fel  gv/aedHf  byw, 

Tragwyddol  yn  rhedeg  trwyddo  o  hyd  ? 

Onid  yw  hawddgar  wyneb-pryd 

Y  cread  yn  fyw  gan  hyawdledd  bardd, 

Ddadgana  brydferthwch  Ei  Ysbryd  Hardd  ? 

Onid  yw  Duw  yn  gweled  Ei  lun 

Yn  Ei  fyrddiwn  creadigaethau  bob  un  ? 

Onid  yw  Cariad-Feddwl  y  Nef 

Yn  cael  ei  arddangos  yn  fyw  iddo  Ef 

Yn  serch-ddarluniau  yr  adar  cun, 

Yr  anifeiHaid  diri,  a  dyn  ? 

Un  bore  o  wanwyn,  medd  Duw  i  mi : 
**  Tyrd  allan  i'r  maesydd  yn  llaw  dy  Ri." 
A  minau  fudwylaidd  ganlynais  fy  Naf, 
Tra  canai  im  ddarnau  o  garol  Ei  haf. 
Ni  ddaethom  wrth  ymdaith  at  flodyn  byw, 
A  pherlewygais  yn  ymyl  fy  Nuw. 
O  dan  ireiddiol  wHth  y  wawr, 
Gwelais  ddistaw-symudiad  yr  Ysbryd  Mawr 
Dreiddiodd  fel  bywiol  wefr  trwy'm  bron  ! 
Tra  canai'm  Harweinydd  i  mi'n  Hon  : 
"  A  welaist  ti  yn  y  blodeuyn  Fyfi  ?  " 
Ha !  gwelais  I  ynddo  Fyfi  a  thydi ! 
Mae  Duw  yn  gweled  Ei  ddwyfol  daith, 
Mae  Duw  yn  darUen  Ei  h^es  maith 
Ymhob  blodeuyn,  ac  ymhêr  lef 
Ehedydd,  cly  w  nodau  uchaf  y  Nef ! 

Beth  ydyw  cread-ymdaith  Duw  ? 
Pa  fodd  y  mae  Ef  yn  ei  gorph  yn  byw— 
Ei  gorph  amserol?  *    Yw'r  Ysbryd  Mawr 
Yn  ymwybodol  mewn  cread  yn  awr  ? 


^ 


*  Mae  yr  ymadrodd  yn  eglur  i  efrydwyr  o  Hegel. 

Wedi  gadael  tragwyddol  ddydd  y  Nef, 
Beth  ddaw  o'i  "afradlon"  fywyd  Ef  ? 
A  ddaw  Ef  yn  ol  tua'r  Nef  drachefn  ? 
A  fedraf  olrheinio'r  ddwyfol  drefn  ? 


Dilynaf  yr  Ysbryd  ar  hyd  Ei  daith 

O'r  diddim,  i  gyrion  y  cread  maith ; 

Disgynna,  a  chyíyd  y  gerddi  pêr, 

A'r  blodau  sydd  megys  daearol  sêr. 

Gorphwysa,  a  chyfyd  y  coed  a'r  dail, 

A'i  ganiad  a  ddeffry  Eden  ddiail. 

Ond  os  yw  yr  Ysbryd  mewn  coed  yn  byw, 

Dwed  y  distaw-symudiad  :  "  Cysgu  mae  Duw  ! " 

Rhyw  ymdrech  am  ymwybodolrwydd  o  hyd 

Yw  hyawdl  fudandod  y  gwyrddlas  fyd. 

Ac  mae  y  llais  distaw-wefreiddiol  fel  tae 

Yn  sibrwd  :  "  Nid  marw,  ond  cysgu  y  mae  ! " 

Mi  welaf  yr  Ysbryd  yn  deífro  o'i  hun, 

Yn  codi  o'i  drigle  i  brofi  gwin 

Melus  freuddwydion  am  wynfyd  glân — 

Breuddwydion  a  ddeuant  o'r  wig  yn  gân  ! 

Beth  yw  carolau  y  goedwig  fyw 

Ond  hyglyw  freuddwydion  Ysbryd  Duw  ? 

Ond  ai  breuddwydio'n  dragwyddol  wna  Ef  ? 

Ai  ni  ddeffrôa  i  fywyd  Ei  Nef  ? 

'Ddaw  dyfnder  o  ymwybodolrwydd  byw 

O'r  cread  i  alw  ar  ddyfnder  mewn  Duw 

Sydd  fythymwybodol,  ond  eto  sydd 

Am  gael  Ei  Hun  eiiwaith  drwy'r  cread,  ryw  ddydd  ? 

Daw,  diawfe  ddaw  yr  hafddydd  cun 
Pan  ymchwel  yr  Ysbryd  ato'i  Hun  ! 
O  dan  y  coed  yn  Eden  ardd, 
Cyfyd  yr  Ysbryd  ieuanc  hardd  ; 

Yn  ei  lygaid  disglaer-danbaid  Ef 
Dawnsia  hen  oleu  gwefreiddiol  y  Nef. 
Mae'r  niwl  fu  ar  lygad  yr  Ysbryd  yn  hir 
Yn  awr  wedi  gwasgar,  a  threiddiol  glir 
Yw'rllygad  tan  lygad  y  cyndad  doeth, 
Ganfydda  ei  hunan  yn  noeth— yn  noeth  ! 

Mae  Duw  wedi  deffro  o'i  gwsg  mewn  dyn ! 
Mae'r  Ysbryd  yn  awr  yn  ei  weled  Ei  Hun  ! 
Mae  ymwybodolrwydd  yr  enaid  byw 
Fel  ymwybodolrwydd  eilwaith  yn  Nuw  ! 


■m-ì^ 


RHAN    II.-Y   DEFFROAD, 


''  Yr  wyf  yn  meddwl,  felly'r  wy f  yn  bod  ?  "  * 

Beth  ydy w  ystyr  hyn  ?     Beth  ydwy f  Fi  ? 

Mae'r  cread  o  fy  amgylch  yn  barhaus  ; 

Mae  delw  fy  meddyliau  arno  ef, 

A  delw  ei  ddelweddau  arnaf  fi  ? 

Ond  pa  beth  wy f  1    Myfi,  Myfi— beth  yw  ? 

I  dir  y  niwloedd  oerion  âf  yn  drist ; 
Credaf  na  chaf  wirionedd  byth  yn  bur. 
Mae'm  gweision  goreu  oll  yn  dystion  gau; 
Fy  nghlust  a'm  Uygad,  pa  fodd  credaf  hwynt  ] 
O  na  !    Y  mae  gwirionedd  yn  y  byd 
Na  thynnaf  byth  mo'i  babell  ef  i'r  llawr : 
Ai  nid  y w  un  a  dau  yn  dàl  yn  dri  1 
*'  Pa  fodd  y  gwn  "  drachefn  sibrydaf  fi, 
"  Nad  yw  fy  rheswm,  yn  fy  nhywell  gell, 
Yn  dangos  i  mi  baradwysi  ffug?" 


*  "  Cogito,  ergo,  sum."— Descartes." 

0  fynwes  anghrediniaeth  daeth  i'm  rhan 
Grediniaeth  fy  wiol  gref :  A  allaf  fi, 
Amheuaf  bopeth,  ameu  bod  î'r  bod 
Amheua  ?    Na,  mae  craig  o  dan  fy  nhraed 
O'r  diwedd,  yn  y  sugndiroedd  erch. 

Ac  eto  daw'r  gofyniad  yn  ei  nerth  : 

"  Yr  wyfyn  bod — ond  pa  beth  wyf — Myfi?" 

Mae  baban  bychan  newydd  ddod  i  dy 
Fy  mrawd,  fel  angel  bach  o  arall  fyd. 
Mae'n  llefain,  fel  pe  newydd  ddod  o'r  llys 

1  fwthyn  llwm  a  thywyll  yn  y  wlad. 
Pwy  wyr  ei  hanes  ? — O  ba  le  y  daeth  ? 
Mae  myrdd  o'i  debyg  yn  y  byd  o'i  flaen — 
Myrdd  tebyg,  ac  anhebyg  iddo  ef. 

Ond  os  mai  bychan  y  w,  os  bychan  fydd, 
Mae  iddo  ran  byth  mwy  yn  hanes  byd. 
Mae  ef  yn  Rhywun.     Rhaid  ei  nodi  ef 
Fel  Esau,  fel  na  choller  ef  byth  mwy 
Yn  Jacob.     Rhaid  ei  enwi  ef  yn  awr. 
Enwi  ?    Pa  beth  yw  enw  ?    Ond  gwisg 
A  lenwirbyth  gan  Ysbryd  yr  Efe? 
Nid  ef  yw'r  enw  %    Y  mae  ef  yn  fwy 
Nâ  mil  o  enwau.     Mae  pob  corff  yn  cael 
Ei  ystyr  gan  yr  Ysbryd  ynddo  sydd — 
Ystyr  a  by wyd  gan  yr  Ysbryd  mwy  ! 
Efe  sy'n  rhoddi  ystyr  ymhob.  sill 
O'r  enwau  roddir  arno.     Ymgais  wàn 
Y  byd  i  ddangos  ystyr  yr  Efe 
Sy'n  cadw  ei  fyfiaeth,  trwy  ei  oes, 
Yw'r  enw.     Ond  beth  tybed  yw  efe  % 

Mwy  hwn  nâ  chread  crwn ;  a  phan  y  daw 
1  lawn  ymwybodolrwydd,  sieryd  byth 
Am  bopeth  yn  wrthwyneb  iddoef : 
Dau  beth  fydd  iddo— ef,  a'r  hyn  nid  yw ! 

Nid  corff  mohonno,  ac  nid  enaid  chwaith — 
Mae  corff  am  dano,  ond  y  cyntedd  yw 
I  r  deml.     Y  mae  yr  enaid  mawr  yn  by w 
O  fewn  i'r  cysegr,  ac  yn  ddarlun  pur 
Ohonno  ef.     Ond  byth  tu  hwnt  i'r  Uen, 
Mewn  dwfn  unigedd  sanctaidd,  gyda'r  arch 
A'r  drugareddfa,  a'r  cerubiaid  dwys, 
Ofnadwy,  cyfanedda  yr  Efe  ! 

Efe — beth  ydyw  ?  mae  y  byd  yn  ddrych 
A  ddeil  i  fyny  o  hyd  i  weld  ei  lun, 
I  weled  lluniau'i  aden  yn  y  gwawl 
Dafla  yr  haul  i'r  gwydr.     Y  mae  pob  peth 
Tuallan  iddo'n  dweyd  am  dano'i  hun ; 
Yn  dweyd  beth  ydyw,  ac  yn  dweyd  nad  yw 
O'r  byd,  er  yn  y  byd.     Ond  pa  beth  y w  ? 
Dirgelwch  oesol  y  w  ;  ac  nid  y  w  dyn 
Byth,  byth  yn  gallu  edrych  arno'i  hun. 
Caiff  Moses  weled  cefn  gogoniant  Duw, 
Ond  ni  chaiff  gipdrem  ar  ei  fewnol  fod — 
Ar  wyneb  gogoneddus  ei  Efe  ! 

Tu  hwnt  i'r  llen  preswyha  byth,  a  rhaid 

I  egwan  fardd  foddloni  heb  ei  weld, 

Er  iddo  ei  deimlo  ynddo ;  ie,  er  fod 

Pob  teimlad  ynddo'n  rhan  o'r  cudd  Efe  ! 

Ac  eto  rhaid  y  gwn  am  dano  ef 

Ychydig,  er  fy  nellni.     Onid  yw 

Yr  enw'n  dweyd  y  gwn  fod  iddo  ef 

BriodoHaethau,  ac  mai  trwyddynt  hwy 

Yr  adnabyddaf  ef,  ple  bynag  bydd  ? 

Efe,  Efe — beth  yw  ond  meddwl  pur 

Ym  mywyd  Duw  yn  gwisgo  cnawd  mewn  dyn  ? 

Mae'r  gwirioneddau  sydd  ym  mywyd  Duw 

Yn  mynnu  ymgorffori  ymhob  dyn  byw 

Ar  hyd  yr  oesau.     Y  mae  Duw  y  Nef 


r 


32  **TU    HWNT    i'r    LLEN." 

Yn  mynych  ymgnawdoli,  cyn  i'r  Crist 
Ymddangos  fel  Holl  Wir  y  Nef  mewn  un 
By wyd  perswynol  bur.     Ac  nid  yw  dydd 

Y  pethau  bychain  yn  cael  bod  dros  gôf 

Gan  Dduw  wrth  feddwl.     Meddwl  newydd  Duw 

I'r  byd  yw  Dyn  yr  Oes ;  a  meddwl  mawr 

Pob  oes  a  thragwyddoldeb  ydyw'r  Crist  ! 

Tu  hwnt  i'r  llen,  beth  ydyw  yr  Efe  ? 

Nis  gallaf  weled,  gyda'm  goleu  du, 

Nad  meddwl,  oedd  yn  bod  ym  mywyd  Duw, 

Yn  ymgnawdoli  ar  y  ddaear  yw  ! 

II. 

Yn  araf,  eto  :  Fi  yn  feddwl  pur 

A  fu  yn  Nuw  erioed,  yn  gwisgo  cnawd, 

Yn  mynd  yn  ffaith  weledig  iddo  Ef 

Mewn  bywyd  byr,  ond  dwfn  !     Fi'n  feddwl  ddaeth 

Yn  air  mewn  dyn,  fel  mae'r  meddyhau  sydd 

Ym  mywyd  dyn  yn  gwisgo  cnawd  o  hj'd 

Mewn  llythyrennau,  ac  mewn  geiriau  fil ! 

Myfi  yn  hyn  !     Os  felly,  yr  wyf  yn  frawd 

I'r  angel  gwyn  a  glân  !  Ha  !  freuddwyd  pêr  ! 

Fy  Hunan  Goreu  luniodd  hwn,  ar  awr 

O  wynfyd,  tàn  y  cwmwl  ar  y  bryn, 

Megys  heb  gofio  uffern  ddu  fy  mod 

Am  ennyd.     Onid  wyf  yn  fwy  nâ  hyn — 

Yn  llai  wrth  fod  yn  fwy  ?     Pa  le  y  mae 

Y  pechod  gly wais  ei  ddilorni  gynt  ? 
Ai  nid  y  w  ef  yn  bod  ?    Ai  drwg  i  mi, 
Ac  nid  o  olwg  Duw  yw  pechod  byd  ? 
Na,  na,  nid  felly,  medd  fy  nyfnaf  fod. 
Gan  hyny,  a  wyf  fi  yn  fwy  nâ  rhan 

O  Dduw  ?     Ojes  Hunan  Arall  ynwyf  fi 
Anhebyg  i  fy  Hunan  dyfnaf,  pur  ? 
Rhaid  fod  ;  a  theimlaf  beunydd  ryfedd  wir 
Yr  ''arall  ddeddf"  ymwnêl  â  mi  o  hyd, 

Reola'm  hoes,  fel  oes  apostol  gynt, 

Er  cryfed  ydyw  grym  Deddf  '^sbryd  Duw, 

Sy'n  gweithio  yn  fy  Hunan  Goreu,  ddydd 

A  nos,  ac  am  fy  nghodi  o  fy  ngwarth 

I  ryddid  gogoneddus  meibion  Duw  ! 

Beth  yw'r  esboniad  ar  fy  mywyd  bach 

Sydd  heddyw'n  fwy,  pan  welaf  enfawr  frwydr 

Yr  Anweledig  Fyd,  rhwng  gallu'r  Fall 

A  gallu'r  Nef,  yn  mynd  ymlaen  o  hyd 

Ar  faes  fy  mywyd  ?     A  ddaw  goleu  cHr 

Ar  ystyr  bywyd  im,  tu  hwnt  i'r  llen  ? 

Tu  hwnt  i'r  llen,  canfyddaf  nad  wyf  fi 
Yn  gynnyrch  blwyddi  byr  anaeddfed  oes. 
Mae  cenedlaethau'n  cerdded  ynnof  fi  ! 
Mae'm  tad,  a'm  mam,  a'm  teidiau  ar  y  stryd, 
Bob  tro  y  croesaf  riniog  ty  fy  mam  ! 
Meddwyn  oedd  hwn,  aniwaìr  ydoedd  hon, 
A  lleidr,  fe  ddichon,  oedd  hen  dad  i  mi. 
Dichon  im  gael  y  cariad  ynwyf  sydd 
At  bob  prydferthwch,  ac  at  Hwiau  heirdd, 
O'r  hen  nain  hono,  ddaeth  i  Ddyffryn  Nedd 
O  diroedd  Ffrainc.     A  diau  gennyf  hyn— 
Adlais  o'r  hen  dribannau  genid  gynt 
Gan  deidiau  imi  yn  y  Crynant  tlws, 
O  gylch  y  tân,  nosweithiau'r  gauaf  oer, 
Yw  hyn  o  gân,  er  nad  oes  yma  hoen 
A  nwyfiant  bywyd  dedwydd  Cymru  Fu  ! 
Ac  O,  o  dy  fy  mam,  ces  deimlo  grym 
Nerthoedd  y  byd  a  ddaw.     Mae'r  teidiau  fu 
Yn  codi'r  capel,  pan  oedd  gelyn  du 
Yn  torri'r  heddwch,  ac  yn  tarfu'r  praidd 
O'r  pentref  bychan,  tawel  yn  y  wlad— 

Y  teidiau  a  ddahasant  yr  ystorm, 

Y  teidiau  distaw-gadarn,  gyda'r  gwawl 
Cyfrin  a  Cheltaidd  yn  eu  Uygaid  du. 

Na  roddwyd  allan  gan  oleuni  mwy 
Byd  goleu  glân — o  fewn  fy  mywyd  I 
Drachefn  yn  by w,  ac  nid  y w'r  marw  byth 
Yn  marw  !     A  phan  yw  fy  ieuanc  ffydd 
Yn  gostwng  âden  waedlyd,  y  mae  grym 
Hen  dad  fu  mewn  tywyllwch,  ond  a  ddaeth 
I  oleu  Duw,  i'w  deimlo  yn  fy  mod, 
Yn  nerthu'm  hedyn  i  ehedeg  fry 
I  awyr  ffydd,  er  gwaethaf  enfawr  rym 
Disgyrchiant  moesol,  a'm  hanffyddol  oes. 
Er  gwaethaf  twyll,  caf  nerth  i  garu'r  gwir, 
I  ymladd  drosto,  ie,  hyd  at  waed, 
Yn  nerth  y  rhai  fu'n  codi'r  capel  gynt, 
Sydd  yn  fy  mywyd  I  drachefn  yn  byw  ! 

0  ryfedd  fod  !     Ai  dyma  welaf  fi 

Tu  hwnt  i'r  llen  ?     Mae  imi  hanes  hir 
Cyn  dod  i'r  byd.     Mae  ystyr  mwy  i  wir 

Y  Dwyrain  nag  a  feddyHaswn  gynt : 

Y  mae  eneidiau'n  camu,  o  oes  i  oes, 

1  newydd  fodau,  ac  i  newydd  fyd, 

I  fyw  yn  well !     Mae  cenedlaethau'n  gwneyd 
Pob  dyn  ;  ac  nid  wyf  fi  ond  syniad  mwy 
Nag  oedd  yn  mywyd  rhyfedd  achres  hir, 
Ond  meddwl  newydd  Duw  yn  toddi'n  un 
Ag  hen  feddyHau  iddo,  ac  ä  Hu 
O  hen  feddyHau  diafol  ymhob  un 
O'm  teidiau  da  a  drwg,  i  wneuthur  bod 
Newydd  a  meddwl  newydd  yn  y  byd  ! 
Mi  welaf  fod  chwareufa  pob  dyn  byw 
Yn  cael  ei  chario  ganddo  i  bob  màn. 
Os  ydyw  ef  yn  medru  "  Hawer  rhan," 
Rhannau  a  íuont /ywyd  rha.[  o'i  Hn 
Ydynt  i  gyd  :  y  mae  pob  dyn  yn  fyrdd  ! 

Tu  hwnt  i'r  Hen,  mi  welaf  fwy  nâ  threm, 
Yn  awr,  ar  frwydr  fy  mywyd,  hyd  fy  oes. 

Mae'm  Hunan  Du  yn  gwaedu'm  Hunan  Pur 
A  blaen  ei  aden  nerthol,  yn  y  nos 
Sy'n  dod  liw  dydd,  sy'n  aros  mwy  nâ  dydd 
A  nos,  fel  pla  yr  Aifft.     Mi  wylaf  dro 
Wrth  weled  gwaed  fy  ysbryd  pur  tan  goed 
Yr  ing,  lle  na  bu  cysgod  aden  wèn 
Yn  hollti'r  gwyll  er's  dyddiau,     Ond,  ar  hyn, 
Gwelaf  fy  Ngoreu  Fod  yn  codi  o'i  waed, 
A'i  hen,  hanfodol  nerth  yn  harddu  ei  wedd, 
Yn  rhoi  fy  Hunan  Du  ar  bren  y  groes. 
Ar  hyn,  'rwy'n  llawenhau,  cyn  troi  yn  brudd  : 
Ni  bydd  y  diafol  farw  ar  y  pren  ! 
Drachefn,  drachefn,  mi  welaf  uffern  fawr, 
A  Nefoedd  fwy,  mewn  dwys  wrthryfel  maith 
O  fewn  fy  enaid.     Ac  nid  breuddwyd  yw  : 
Yr  wyf  fy  hun  yn  ddiafol  ac  yn  Dduw  ! 
Yn  ddiafol  mewn  darfodedigaeth  hir, 
Yn  Dduw  sy'n  torri  bedd  i  Lusiffer  ! 


Ond  beth  yw  ystyr  fy  myfyrion  dwys  ? 
Beth  yw'r  egwyddor  fythgysylltiol  ddofn 
Sydd  dan  y  cyfan  ?     Pa  le  'rwy f  yn  awr  ? 
Mae  seiHau'm  bywyd  bellach  ger  fy  mron ; 
Mae  allwedd  fawr  dynolryw  yn  fy  llaw. 
Mi  welaf  ystyr  hanes  rhyfedd  dyn — 
Ei  grefydd  ef,  ei  Dduw,  ei  gysegr  teg, 
Ei  aberth  ef  yn  iawn,  tu  hwnt  i'r  llen ; 
Tu  hwnt  i'r  llen,  mi  welaf  Grist  yn  dod  ! 


IIL 


"  Yr  wyf  yn  meddwl,  felly  'rwyf  yn  bod  ! " 
Ond  nid  wyf  fi  erioed  ;  nid  oeddwn  ddoe ; 
Nid  wyf  ddibynol  ar  fy  hunan  chwaith. 
Edrychaf  o  fy  amgylch  i  bob  man, 

Ac  wele  lun  Dib^niaeth,     Mae  pob  dyn, 
Pob  bywyd,  mae  y  cread  trwyddo  i  gyd 
Yn  fyth-ddibynol,  medd  fy  rheswm  im  ; 
Effaith  pob  dim — pa  le  mae'r  Achos  Mawr  ? 

Tu  hwnt  i'r  llen,  mi  welaf  ddynol  ryw 

Yn  teimlo'r  gwnr  a  deimlais,  ac  o  hyd 

Yn  ymbalfalu  am  yr  Achos  Mawr 

Diachos — er  na  fynnwn  ddweyd,  fel  un 

Oedd  ddall  i'w  ddwyfol  fod  ar  hyd  ei  oes : 

**  Crefyddol  filyn  ydyw  dyn  ! ''     Mae  mwy 

Tu  hwnt  i'r  Uen  mewn  dyn  nâ  chenfydd  trem 

Gwyddor  anffyddol,  ac  athroniaeth  ddall. 

Offeiriad  yn  y  dirgel  ydyw  dyn, 

Ac  nid  oes  neb  a  wyr  beth  ynddo  sydd, 

Ond  Ef  a'i  gwnaeth.     Mae  ysbryd  yn  rhy  fawr, 

Rhy  ddwyfol  i  wyddoniaeth  weld  ei  wedd, 

Rhy  fawr,  rhy  ddwyfol,  fel  y  Duw  nas  gwêl 

Y  wyddor  na  chanfyddodd  fwy  nâ'i  hun. 
O,  mae  yr  Hunan  Dwyfol  ynnom  sydd 
Yn  gweld   y  cread,  ac  yn  dod,  cyn  hir, 

I  weld  ei  lun  ei  hunan  yn  y  drych 

A  roddes  Duw  yn  natur  iddo  ef ! 

\  n  dod  i  weld  yn  nrych  ei  hunan  mawr, 

Drachefn,  y  mwy  nâ'i  hunan  ymhob  mán ! 

I  weld  y  berth  yn  llosgi,  ac  i  weld 

Y  Duw  sydd  ynddi'n  fìílam  !     Tu  hwnt  i'r  llen, 
Mi  glywais  ddwyfol  gân  y  cread  mawr, 

Ac  adrodd  darnau  gofiaf  wnaf  yn  awr  : 
"Addolwr  yw  dyn, 
Erioed,  erioed ; 
Cwyd  allor  ddilun 
I'w  Dduw  yn  y  coed  ; 
Neu  ar  gopa  y  mynydd 
O  olwg  pob  llygad — 
Ond  llygad  ei  Dduw  ; 

A'r  tân  yn  fyth-newydd 
Ddyrchafa'i  ddymuniad 
Mewn  fflam-weddi  fyw. 

"  Pa  beth  ydyw  hyn 
Ond  deddf  ei  fod  ? 
Mae  ei  ysbryd  mor  wyn 
Pan  gyiita'n  dod 
I  gysegr  y  cread, 
I  lygad  goleuni 
Y  nefoedd  fawr ; 
Fel  mae  yr  offeiriad 
A'i  dân  ar  y  meini 
Yn  llewyrch  y  wawr  ! 

"  Ond  pwy  a  gaiff  ef 
I  ddweyd  pwy  yw 
Preswylydd  y  Nef, 
A  pheth  y w  Duw  1 
Mae'r  haul  yn  gynnes, 
Neu'r  lloer  yn  gwenu 
Ar  noson  ddu ; 
Neu'r  daran  o'i  lloches, 
A'r  mellt  yn  saethu 
Fel  gwallgof  lu. 
Mae  gwyrthiau  yn  cylchu 

Y  baban-ddyn, 

l'w  swyno,  a'i  synu 
A'i  ddeffro  o'i  hun, 
Daw  rhithiau  meddyhau 
Fel  cwmwl  draws  cwmwl 
Preswyhant  wybrennau 
Newyddion  ei  feddwl ! 
A'r  meddwl  a  ffurfia, 
Cyn  meddu  dadguddiad, 

Y  bod  a  addola — 

Ei  swynol  bêr  syniad  ! 

"  Addolwr  yw  dyn, 
Cyn  meddu  dadguddiad, 
Addola  ei  syniad, 
Addola  ei  hun ! 


"  Ar  draethau  pell 

Gogleddwlad  lon, 

Preswylfa  pell 

Y  daran  ífrom, 

Galluoedd  y  nefoedd 

A  ddeuant  yn  anwyl 

I  feddwl  gwyllt  ; 

Thor  fawr  sy'n  y  gwyntoedd, 

A  swn  ei  forthwyl 

Yw'r  taran-fyllt 

Sy'n  rhwygo  y  nennau, 

A'i  wylltnwyfaddoHr ; 

I  ysbryd  wybrennaa 

Yn  awr  ymdebygoHr. 

A'r  myrddiwn  agweddau 

A  wisga  y  cread 

Sydd  briodoleddau 

I  dduwdod  y  syniad  ! 

A'r  syniad  eangir — 

Dychmygir  am  Nefoedd, 

Gwyllt  Nefoedd  a  lenwir 

Ag  arwyr  dewr  luoedd. 

A'i  syniad  ei  hun 

Yn  awr  ddylanwada 

Yn  ol  ar  y  dyn, 

Fel  beunydd  dymuna 

Gael  trengu  ar  grwydr 

1  geisio  helwriaeth, 

Neu  'nghanol  y  frwydr 

Yn  safn  ofnadwyaeth  ! 

"Yn  Hellasy  De, 
Rhwng  ynysoedd  diri 
Sy'n  chwareu  â  hi 
Tan  y  dynerlas  Ne, 
Fel  plant  yn  ymlonni 
O  amgylch  eu  mam, 
Tra'r  môr  yn  ymdonni 
Am  hapus  lam, 
TrigoHon  Uygeitu 

Y  brydferth  wlad 
I'r  deg  Aphrodité 

A  roddant  fawrhad : 

A'r  Prydferth,  yn  swynion 

Y  dduwies,  sydd 

Yn  gwneyd  y  trigoHon 
Fel  hawddgar  angyhon 
Attica  rydd ! 

"  Addolwr  y w  dyn  ; 
Cyn  meddu  dadguddiad, 
Addola  y  syniad 
A  dry  yn  ddylanwad 
Drachefn  arno'i  hun  !  " 

IV. 

Ond  Hunan  Goreu  pob  dyn  byw  sy'n  dod 

A'i  deyrnged  at  y  Bod  addola  ef ; 

Tra  yw  yr  hunan  arall  megys  diafl 

Yn  gwawdio  wrth  yr  allor  yn  barhaus. 

Allor  ?     Pa  beth  y  w  allor  ?     Pa  beth  y  w 

Yr  ystyr  uwch  sydd  iddi  ?     Oni  chaf 

Yr  ystyr  yn  dod  allan  trwy  y  wisg  ? 

Ai  ni  ddaw'r  ystyr  uwch  o'r  ystyr  "  uwch  ?  "  * 

Ai  nid  cyfryngydd  yw  rhwng  Duw  a  dyn 

*  Altus. 

Ymhob  cenhedlaeth  ?     Y  mae  Aberth  byw 
Yn  enaid  pob  addoHad,  er  pan  ddaeth 
Abel  a'r  goreu  fyn  o  bhth  ei  braidd, 
I  foddio'i  Dduw,  a  boddio'i  uchaf  Hun. 
Mae  dyn  am  oesau'n  rhoi  y  goreu  oU 
O'i  anifeiUaid  ar  allorau'i  Dduw  ; 
Yn  gwneyd  pob  aberth,  am  mai  Hunan  yw 
Enaid  pob  pechod,  ac  egwyddor  fawr 
Bywyd  yr  isaf  fod.     A  minnau  sydd 
Am  roddi  P  hunan  isaf  ar  y  coed, 
Yn  awr  mewn  canrif  oleuedig,  ddofn ; 
Ac  am  i'r  tân  ei  ddifa  'ngwydd  fy  Nuw, 
Er  mwyn  i'm  hunan  goreu  fythol  fy w, 
Yng  ngoleu  Hunanaberth  Mab  y  Dyn  ! 

Tu  hwnt  i'r  llen,  mi  welaf  syniad  pur 

Y  genedl  gynt  yn  ymddadblygu  o  hyd ; 
Yn  mynd  yn  allwedd  hanes  dynol  ryw 
A  gwareiddiedig  fyd.     Os  yn  y  dydd 
Rhoed  syniad  llywodraethol  i  bob  hil, 

Y  rhoed  y  Prydferth  i  lywyddu  Groeg, 
A  Gallu  i  ly wyddu  Rhufain  falch, 

A  Chân  i  lywodraethu  Gwaha  Wén, 
Fe  roddwyd  syniad  dyfnach  i  un  hil — 

Y  ddewisedig  hil — y  syniad  ddoi 

Yn  sylfaen  bywyd  dwfn  cenhedloedd  byd. 

Prydferthwch  Israel  yw  Prydferthwch  Duw, 

A  Gallu  Israel  yw  Ei  allu  Ef, 

A'i  goreu  Gân  yw  moHant  lor  y  Nef : 

"  Canaf  i'r  Arglwydd  ganiad  newydd,  pur  ! " 


Mi  welaf  lor  y  Nef  yn  rhoddi  i'r  hil 
Ddewisol  y  dadguddiad  dwyfol  fu 
Yn  nerth  ei  bywyd — y  dadguddiad  sydd 
Yn  codi  hoU  genhedloedd  byd  i  fri 

Sydd  uwch  a  phurach,  o'i  gofleidio  ef ; 
Yn  gwneyd  i  Pinwedd  dyfu  yn  y  drain, 
Yn  gwneyd  i'r  anial  wywo,  nes  yn  ardd 
O  flodau'r  nef !     Os  yw  y  cenedl  ddyn 
Yn  byw  ei  syniad  byw,  mae  Israel  hofF 
Yn  cael  ei  dewis  er  cyflwyno  i  fyd 
Wybodaeth  newydd,  ddofn,  a  dwyfol  bur  : 
"  Myfi  sydd  Dduw,  a  sanctaidd  ydwyf  Fi  !  " 
Medd  llais  o'r  nef :  "A  chenedl  sanctaidd  fydd 
Fy  Israel  yn  y  byd.     Neillduwch  ddydd 

0  saith  i  Mi,  ac  adnewydder  chwi ; 
Enwaeder  eich  calonnau  ger  Fy  mron. 
Boed  teulu  Lefi  yn  offeiriaid  im,' 
Ac  na  chyflwyned  arall  aberth  mwy ; 
Ac  na  chyflwyner  ond  anifail  glân, 
Dinam,  gan  feibion  Lefi  bur  i  Mi — 
Anwiredd  a  gasëais,  medd  eich  Duw  ! " 
Mi  welaf  y  drychfeddwl  yn  dwyshau 

Y  genedl  waraidd-w^^llt.     Mae  pechod  mwy — 
Pechod  ! — yn  fíaith  ar  lenni  ei  henaid  hi  ! 
A  dyma  ddechreu  cyfnod  newydd  byd, 
A  dyma  ddechreu  Nefoedd  ar  y  llawr, 
A'r  mynd — ofnadwy  fynd  ! — tu  hwnt  i'r  llen, 

1  gwrdd  â  sanctaidd  Dduw  gerbron  yr  arch  ; 
A  pharotoi  i'w  gwrdd  tufewn  i'r  llen 
Mewn  gwlad  ddibechod,  gyda  chalon  bur. 
Pechod  !     Gwyr  Israel  beth  gyflwyna'r  gair  ; 
Ac  yn  ei  oleu  ef,  sy'n  oleu  byth 
Gan  oleu  sanctaidd  Dduw,  y  sudda'n  fwy 
I  ystyr  dy fnach  bywyd.     Mae  y  gwae  d — 

Y  gwaed,  y  gwaed,  llochesfa'r  by  wyd  cêl, 

Y  gwaed  sy'n  peri  arswyd  heddy w  i  fron 

Y  gwaraidd-ddiwylHedig,  arswyd  mwy 
I'r  gwaraidd-wyllt — yng  ngoleu  newydd  Nef 
Yn  gysegredig  !     Rhaid  cael  bywyd  drud, 
Cyn  daw  maddeuant  Duw.    Tu  hwnt  i'r  Uen 

Mi  welaf  Israel  wedi  teimlo'r  oU 

0*r  newydd  wir  yn  ddwys,  ac  wrth  ei  gwaith 

Yn  adeiladu'r  tabernacl  o  goed, 

A  delw'r  syniad  ymhob  astell  ddrud  ; 

A'r  galon  newydd  ymhob  rhan  o'r  gwaith. 

Gwelaf  offeiriaid  yn  eu  gwisgoedd  glân, 

Bob  dydd  o  fewn  i'r  cysegr,  a  phob  un 

Yn  dwyn  ei  aberth  yn  ei  dro  at  Dduw. 

A  gwelaf  pa  mor  ddwfn  yw'r  syniad  dwys 

Am  bechod  ar  galonnau'r  ethol  hil : 

Daw'r  aberth  am  ganrifoedd  yn  ei  ddydd, 

Ac  ni  ddiflanna'r  hen  barchedig  ofn 

O  fronnau'r  plant,  ar  ol  i'r  tadau  fynd ! 

Mae  taran  Seina  yn  eu  mynwes  hwy 

Yn  swnio  beunydd,  trwy  yr  oesau  oll ; 

Beunydd  yn  dweyd  :  "  Ofnadwy  ydyw  Duw 

Mewn  purdeb  a  chyfiawnder,  ac  ni  ddaw 

I'w  wydd,  yngwisg  ei  bechod  neb  o'n  hil, 

Ac  niddaw'r  un  offeiriad,  ond  drwy  waed  !" 


Ond  O,  y  sancteiddiolaf !     Lle  mae  Ef 
Fu'n  arswyd  ar  Ei  Seina,  fu  a'i  lef 
Yn  daran  ffrom,  a'i  drem  yn  fellten  fyw, 
Byth  yn  preswylio  rhwng  cerubiaid  pur 
Gysgodant  arch  y  llechau  !      Lle  mae  Ef 
Yn  llawn  ogoniant  ei  Seceina  claer 
Yn  goleu'r  lle  â'i  wisg  o  burdeb  gwyn  ! 

Dychymyg  Israel  grëa  yn  ei  ofn 
Plentynaidd,  y  darluniau  gawsant  le 
Ar  ei  chydwybod  dyner,  flwyddi  hir  : 
"Ofnadwy  ydyyr  Duw  !     Ofnadwy  yw 
Y  Sancteiddiolaf  lle  preswyHa  Ef  I 
Ofnadwy  ydyw  pechod  dynol  ryw  ! 
Ofnadwy  gwaith  yr  archoffeiriaid  sydd 

I  dynnu'r  llen  yn  ol ;  i  fynd,  un  waith 

Bob  blwyddyn,  ger  bron  Duw  yn  achos  dyn  ! 

Tarewir  ef  yn  ddall  gan  oleu'r  lle, 

Neu  gweddnewidir  ef,  fel  Moses  bur 

Ar  gopa  Seina,  gan  wynebpryd  Duw  ! 

Tu  fewn  i'r  llen,  tu  fewn  i'r  llen,  mae'r  lor, 

A'i  burdeb  yn  preswyho,  gyda'r  arch, 

A'r  dengair  deddf !     Ac  O,  gwahanlen  fawr 

0  bechod  Israel  sydd  rhwng  Duw  a  dyn  !  " 

V. 

Eto,  nid  gwaed  yr  anifeiHaid  fyrdd 

Gochant  allorau'r  cysegr,  wnaiff  yr  hil 

Yn  sanctaidd-brydferth  ger  bron  sanctaidd  Dduw  ! 

Tu  hwnt  i'r  llen,  mae  ysbryd  ymhob  un 

O'r  myrdd  aberthau  hyn  !     Y  mae  pob  un 

Yn  brofifwydoHaeth  eglur.     Mae  pob  un 

Yn  dweyd,  i'r  neb  a  glyw,  fod  Aberth  Mwy 

Yn  sylwedd  i'r  aberthau  oll  yn  dod. 

Nid  ydyw  Duw  yn  gwawdio  dyfnaf  fod 

Y  genedl,  nac  yn  creu  gobeithion  gânt 

Eu  drylHo'n  chwilfriw.     Mae'r  aberthau  oH 
Fel  ffyn  yr  ysgol  ar  y  ddaear  ddu, 
Yn  cymeH  Israel  goreu  pob  dyn  byw 

1  esgyn  fry  i  nef  yr  ystyr  uwch  ! 

Cysgod  yw'r  offeiriadaeth,  medd  pob  gwisg, 
Cysgod  yw'r  sancteiddiolaf  claer  ei  hun  ; 
Mae  llen  tu  hwnt  ir  llen  !     Gwyn  fyd  a  wêl 
Tufewn  i'r  Hen  sydd  byth  tu  hwnt  i'r  Hen  ! 
Yw'r  aHor  heb  ei  hystyr  "^     A  y w  dydd 

Y  cymod  roddodd  Duw  i'w  genedl  hoff 
Anwiredd  erchyH  ?     Ac  a  fu  i  Dduw 
Ddadblygu  syniad  yn  yr  Israel  dwys 

0  echryslonrwydd  pechod,  er  ei  gwneyd 

1  fyw  mewn  uffern  fwy  nag  uffern  fawr, 
Heb  obaith  am  ddiangfa  rhag  y  fílam 

Gyneuodd  iddi  ei  hun  â  goleu  Duw  ? 

Ai  nid  oes  Canaan  gobaith  iddi  byth, 

Er  mai  tuag  ati  cychwynasai  hi 

A  Moses  yn  arweinydd?     Fydd  i  Dduw 

Ei  dwyn  i  Seina,  er  ei  chadw'n  swn 

Y  daran  fawr  a'i  lletha'n  fwy  nâ'r  Aiíft  ì 

Os  diafol  ydyw  Duw,  efelly  bydd ! 

Ond  "  Sanctaidd  ydyw  Ef "  yw'r  llef  a  gwyd 

O  ddyfnder  cydwybodau'r  ethol  rai 

O'r  hil;   ac  felly  ânt  tu  fewn  i'r  llen, 

A  chânt  y  weledigaeth.     Gwelant  drem 

Ar  sylwedd  y  cysgodau  uwch  yr  arch ! 

A  dyma  ystyr  hanes  Israel  Duw  ; 

Mi  'gwelaf  ef  yn  ghr,  ar  ol  i'r  wisg 

O  ffeithiau  dreuho'n  deneu  yn  fy  ngwydd. 

Yn  awr,  fe  saif  yr  ysbryd  ger  fy  mron 

Mewn  noethder  gogoneddus  :  gwelaf  ddyn 

Yn  deffro  i  sylweddau  dyfnaf  Duw, 

Ar  ol  y  weledigaeth  am  y  dydd 

Heb  nos,  a  ddaeth  Hw  nos  i'r  alltud  prudd 

Orffwysai'i  ben  ar  garreg  arw  Luz  ! 

Mi  welaf  ddyn  y  weledigaeth  ghr 

Trwy'r  oesau'n  rhoddi  i  fyny'r  garreg  wèn 

Yn  golofn  newydd  deml  ym  Methel  Duw ! 

Yn  tywallt  arni  olew — olew  pur 

Gorfoledd,  am  orfoledd  bery  byth  ! 

Mi  welaf  ddyn  yn  esgyn  ysgol  Duw, 

Yn  disgyn,  ac  yn  esgyn  fry  drachefn 

At  ífurfafennau  lle  mae  Byw  yn  cael 

Ei  ystyr,  a  lle  mae'r  ysbrydol  pur 

O  amgylch  p^b  preswylydd  dedwydd  byth  ! 

Ond  O,  tufaes  i'r  llen  mae  dyn  o  hyd  ; 

Mae'r  ysbryd  yn  y  cnawd  o  hyd  yn  by w, 

Er  mwyn  apeHo  at  synwyrau  pwl ; 

A'r  byd  yn  caru'r  wisg,  yn  rhoddi  ei  fryd 

Ar  geisio'r  marw  ymysg  y  byw  o  hyd. 
Tufaes  i'r  llen  mae'r  archofiíeiriaid  oll, 
Pan  ânt  tufewn  i  len  eu  tabernacl ! 
Nis  gallant  ddiniad  ystyr  dyfnaf  Byw, 
Ni  weddnewidia'r  arch  pan  ânt  i'w  gwydd, 
Ni  chlywant,  yn  y  sancteiddiolaf,  swn 
Cerubiaid  byw  uwchben  cerubiaid  aur 
Yn  canu  cydgan  prynedigaeth  Crist ! 
Pwy  â  tufewn  i'r  llen,  i  ystyr  gwir 
A  dyfnach  bywyd  Duw  ì    O,  pwy  a  â 
Tufewn  i'r  Uen  sydd  byth  tu  hwnt  i'r  llen  ? 

Brysiaf  o'r  diwedd  am  hapus  drem 
Ar  Fywyd,  yn  dyfod  o  Fethlehem. 

Gwelaf  yr  lor  fu  yn  cysgu  yn  hir 

Mewn  blodau  amr^diw  hyd  feus^^dd  y  tir — 

Fu  fel  yn  breuddwydio  yn  hyglyw  ynghân 

Myrdd  o  berorol  adar  mân — 

Yr  lor  a  ddeffrôdd  o'i  gwsg  mewn  dyn, 

Deffrôdd  i  edrych  arno'i  Hun — 

Yn  codi  o'r  diwedd  i  ystyr  Byw, 

Gan  ddatgan  mewn  syndod  :  "Nid  dyn  wyf  ond  Duw  !" 

Yn  ymwybodolrwydd  y  Perfìaith  Ddyn 

Mae  Duw  yn  dyfod  ato'i  Hun 

Drachefn  ar  y  ddaear.     Mewn  Mab  yn  awr 

Gwêl  lun  períîeithderau  Ei  Hunan  Mawr  ! 

Gwirionedd,  gwirionedd  a  ddaeth  i'r  byd  ! 
Gwirionedd  yn  lle  y  cysgodau,  gyhyd 
Fynegent  ei  ryfedd  ddyfodiad  Ef— 
Ac  nis  gelHr  cysgod  heb  sylwedd  o'r  Nef ! 

Edrychaf  i  fyny  i  blith  y  sêr, 
Ac  O,  mor  ddwyfol  ywblodau  fy  Ner  ! 
Mor  ddwyfol,  ac  eto  mor  ddynol  y'nt  hwy  ! 
Ac  ni  wnant  broffwydo  am  Un  sydd  Fwy  ? 

Eistedd  yr  wyf,  yn  y  gwanwyn  gwyrdd, 

Yng  nghanol  perarogl  blodau  fyrdd ; 

A'r  blodau  o'm  hamgylch  fynegant  y  gwir 

Grybwylla  y  sêr  i'm  henaid  yn  ghr. 

Beth  ydyw  blodeuyn  ?     Mor  ddwyfol  yw  ef ! 

Mae  dalen  o'i  wir  ar  orsedd  y  Nef ! 

Mor  ddwyfol !     Mae  cartref  ei  hanfod  yn  Nuw  ! 

Mor  ddwyfol,  ac  eto  mor  ddynol  y w  ! 

Mor  ddynol !     Mae'n  toddi  i'm  hysbryd  yn  awr, 

A'r  ddau  sydd  yn  toddi  i'r  Ysbryd  Mawr  ! 

Mi  welaf  y  gwir  yn  rhedeg  yn  glaer 

Trwy  bobymddanghosiad  fel  gwythen  aur. 

Sibrydir  am  Dduw  yn  dyfod  yn  ddyn 

Yn  yr  ymddangosiadau  diri  bob  un. 

Mor  ddynol  o  brudd  yw  yr  eos  dlos, 

Ac  O,  mor  ddwyfol  yw'r  ddynol,  bob  nos  î 

A  phan  yw  yn  gorffen,  ei   chanig  lon, 

A'r  pigyn  yn  gwanu  ei  churiol  fron, 

Ai  nid  aiff  fy  meddwl  at  Fab  y  Dyn — 

Yr  eos  a  ganodd  ei  farwnad  Ei  Hun, 

Cyn  myned  i'r  ardd  ar  y  Pasglawn  loer, 

A'i  galon  yn  gynnes,  a'r  byd  yn  oer  ? 

Beunydd  i'm  henaid,  mae  popeth  sy'n  bod 
Yn  dweyd  fod  y  Dwyfol  a'r  Dynol  yn  dod 
I  fyw  mewn  bywyd  dihalog  mewn  byd 
Sy'n  fil  o  dafodau  i'w  Fywyd  o  hyd  ! 

Ond  ai  nid  fy  i>ihybiau  fy  hun  yw  y  rhain  ? 
Ai  nid  wyf  yn  darllen  mewn  blodau  cain, 
A  sêr  prydferthion  fy  meddwl  fy  hun  ? 
Ac  ai  nid  drychau  im  weled  llun 

Fy  meddwl  yw'r  blodau  a'r  sêr  diri  ? 
Cân  eos — onid  cân  fy  enaid  yw  hi  ? 

Adgofiaf  bur  eiriau  fy  lili,  cyn  hyn, 
Pan  drôdd  yn  dafod  i  ysbryd  gwyn  ; 
Adgofiaf  fy  mhroffes,  pan  lefais  I  : 
"  Myfi  wnaeth  y  \ì\ì,  a'r  liU  fyfi  ! " 
Y   gwir  sydd  yn  fy  enaid  yn  byw — 
Onid  gwir  sy'n  bod  y  tuallan  im'  yw  ? 
Dychwel  dy  Locke  iddi  ei  le  yn  awr, 
A  thynn,  fy  meddwl,  dy  Hegel  i  lawr. 
A  chofia  hen  eiriau'r  athrcnydd  ffri 
Aeth,  drwy  Gyfeillgarwch,  yn  gyfaill  i  ti : 
"  Ni  wêl  dy  lygad  ond  yr  hyn  y  daw 
A  gallu  iddi  ei  weled,  mewn  un  màn  !  "  * 

Yn  awr,  mi  welaf  nas  gall  y  sêr 
Fynegi  y  dwyfol  a'r  dynol  pêr 
Drwy  drawsylweddiad  o  feddwl  dyn — 
Drw/r  sêr  daw  dyn  iddynt  ynddo'i  hun  ! 

A  phe  bae  yn  wir  mai  fy  meddwl  sydd 

Yn  taflu  ei  gysgod  ar  flodau  blydd, 

Ai  ni  fyddai'n  wir  i  mi,  er  hyn, 

Fod  proffwydoHaethau  am  Ddelfryd  Gwyn, 

Am  ddyn  perffaith-gwbl  wedi  deffro  o'i  hun 

I  weld  mai  Duw  ydyw,  ym  mywyd pob  dyn  ? 

Mae'r  dwyfol  yn  agor  ei  lygad  o  hyd 

Yn  ngweledigaethau  pob  dyn  trwy'r  byd. 

O  Adda  hyd  loan,  y  mae  pob  bod 

'Yn  dweyd  :  "  Ar  fy  ol,  mae  Un  Mwy  yn  dod  ! " 

Pe  nad  yn  y  blodau  a'r  sêr  bob  yr  un, 

Mae'r  dwyfol  a'r  dynol  ym  mywyd  pob  dyn  ! 

*  Cicero. 

O  ddieîthr  wirionedd,  ar  brydiau,  im'  yw 

Rhyfedd  GnawdoHad  Anfeidrol  Dduw  ! 

Ond  ai  ni  fu  Duw,  trwy  yroesau  i  gyd, 

Yn  gwneyd  ymgnawdohad  o  newydd  o  hyd  ? 

YmgnawdoHadau  o  Brydferth  Dduw 

Yw'r  gwanwyn,  a'r  myrddiwn  flodion  byw ; 

YmgnawdoUadau  o  Dduwdod  sydd 

Fythddedwydd  y w  swynol  gantorion  y  gwydd  ; 

Ac  ai  ni  chenais  mai  meddwl  yw 

Dyn  goreu  pob  dyn  ym  mywyd  Duw  ? 

Pa  ryfedd  im  felly  os  yw  y  Bod 

Fynegai  yn  hir  Ei  ddyfodiad,  yn  dod  ? 

Ai  nid  yw'r  rhannau  a  dderbyn  dyn 

Yn  dweyd  y  daw'r  dydd  pan  y  daw  Ei  Hun  ? 

Y  dydd  ymgnawdola  y  Cyflawn  Dduw 

I  wneuthur  y  cyflawn  Ddyn — sy'n  Byw  ? 
Brysiaf  o'r  diwedd  am  hapus  drem 
Ar  Fywyd  yn  dyfod  o  Fethlehem. 
Tu  hwnt  i'r  llen,  doed  y  bywyd  gwir 
Arweiniodd  y  Crist,  i  fy  meddwl  yn  glir  ! 

II. 

O  fywyd   dihalog,  yng  ngoleu'r  nen, 

O  fywyd  dihalog,  fel  HU  wén  ! 

Ac  O  fy wyd  hawddgar,  fel  rhosyn  gardd — 

Y  Gwyn  a'r  Gwridog  y w  lesu  hardd  ! 
LiH'r  Dyífrynoedd  yw  Mab  y  Nef, 

A  Rhosyn  Saron  yn  wir  y w  Ef ! 

O  fywyd  dros  ddyn,  a  bywyd  i  Dduw, 

O  GynUun  Fy  wyd  i  ddynol  ryw  ! 

Mi  welaf  i  ystyr  Ei  Seren  Ef, 
Sydd,  trwy  yr  oesau,  ar  gant  y  nef. 
Seren  y  Dwyrain  yw  Seren  Crist, 
Seren  Gwirionedd  i  fyd  twyU-drist, 

Seren  Gwirionedd  yn  nwyrain   byd  ! 
Seren  Gwirionedd  y  dwyrain  o  hyd  ! 
Mae  sêr  cyfundrefnau  y  byd  yn  troi 
I  gyd  i'r  gorllewin,  yn  gorfod  ffoi 
I  dir  eu  machludiad,  am  fod  y  Gwir 
Oleuni  yn  pefrio  arnynt  yn  glir ; 
Ac  yn  eu  gwarthruddo,  'r  ol  esgyn  i'r  Nef : 
Ond  Seren  y  Dwyraìn — Ei  Seren  Ef ! 
Am  byth  yn  codi  yn  uwch  o  hyd  ! 
Am  byth  yn  meddiannu  dwyrain  byd  ! 
A'r  dwyrain  feddianna  Ei  Seren  Ef 
Nes  dêl  i  awr  anterth  yn  Nef  y  Nef ! 

I'r  byd  sydd  yn  gorwedd  rhwng  meini  du 
O  gaddug,  tywynna'r  goleuni  cu ; 
A  by wyd  ddychwela  i'r  meirw  byw, 
Bywyd  yn  llawn  o  orfoledd  Duw ! 

Os  nad  ydyw  Crist  Ei  Hun  yn  Dduw, 
Efe  ydyw  by wyd  dynol  ryw  I 
Os  nad  yw  yn  Uniganedig  y  Nef, 
Efe  yw'n  bythnewydd  ysbrydiaeth  gref— 

Y  newydd  ysbrydiaeth  i  edrych  fry, 

Y  bywyd  yrr  fywyd  i  bobman  lle  try  ! 


Ond  Uniganedig  y  Nefoedd  y w, 
Ac  yn  Ei  fron  mae  gorfoledd  Duw  ; 
Yn  awr,  deued  ystyr  Ei  einioes  wèn 
I'm  henaid,  o  Gana,  tu  hwnt  i'r  llen  ! 


Mor  brin  yw  adnoddau  dedwyddwch  y  byd  ! 

Mor  gryf  y w  yr   awydd  am  londer  o  hyd  ! 

Er  hyn,  uwch  y  gwleddoedd  dirif  bob  un, 

Dwed  ysbryd  pryderus  ;  "  'Does  ganddynt  mo'r  gwin  !  " 

O  Mara  ac  Elim,  fe  gyfyd  y  llais, 

O  Escol  y  gwinwydd,  fe  gwyd  yn  barhaus ; 

Ac  O,  ar  ol  meddu  y  wlad  sy'n  lli 

O  fêl  ac  o  laeth,  adgyfyd  hi 

Yng  nghanol  y  deml  o'r  sobraf  fin, 

Mewn  acen  bruddglwyfus  :  "'Doesganddynt  morgwin  !  " 

Ha  !  lesu  sy'n  troi  y  dwfr  yn  win  ! 
Efe  rydd  lawenydd  diball  wrth  bob  min  ; 
Efe  rydd  y  wledd  sydd  yn  para  yn  wledd, 
Pan  wrida  y  dwfr,  yngwrid  Ei  wedd  !  * 
Gwyrth  gyntaf  yr  lesu  mynegwyrth  yw 
O  fywyd  ardderchog  a  melus  Mab  Duw ; 
loan  a  welodd  i  mewn  i'w  Nef : 
Dechreu  egluro'i  ogoniant  mae  Ef ! 
Galarwyr  fu'n  crymu  dan  bwysau  cur, 
A  welaf  yn  dod  i  orfoledd  pur. 
Mi  welaf  y  cloíf  yn  llamu  fel  hydd, 
A  thafod  y  mudan  yn  rhedeg  yn  rhydd  ! 
Mi  welaf  y  lluoedd  yn  llawen  eu  llef, 
Yn  rnoli  am  fywyd  Eneiniog  y  Nef. 
Beth  ydyw  ystyr  y  moH  cytun  ? 
lesu  sy'n  troi  y  dwfr  yn  win  ! 

A  Ueidr  a  welaf  ar  groesbren,  un  dydd, 
Yng  nghanol  ei  warth  yn  marw  yn  brudd. 
Tra'r  dyrfa  yn  gwatwar,  adnebydd  y  Crist 
A  ddaw  yn  orfoledd  i'w  enaid  trist ; 
O  ganol  ei  ingoedd,  ar  lesu  fe  lef, 
A'r  aíeb  y  w  :  "  Heddy  w,  cei  ganol  y  Nef ! " 
Cyn  croesi  i'r  eilfyd,  ar  ingol  fin, 
lesu  sy'n  troi  y  dwfr  yn  win  ! 

Beth  oedd  gorfoledd  ofnadwy  fy  ngwlad, 
Pan  dorrodd  y  newydd  am  Feddyg  Rhad 

Arni'r  tro  cyntaf?      Pan  ddaeth  yn  fyw 
Wedi  oesau  o  gwsg  i  sylweddau  Duw  ? 
Beth  oedd  hen  hwyliau  fy  nhadau  fy  hun  ì 
lesu  yn  troi  y  dwfr  yn  win  ! 
A  dyma  hen  emyn  yn  dyfod  i'm  clyw 
O'r  capel  cyfagos,  gan  fiwsig  yn  fyw  ; 
Cysegrwydef  filwaithgan  ddagrau  llon, 
Ac  mae  ei  ysbrydiaeth  yn  tanio'm  bron.' 
"Llefara"  ac  "addfwyn  "  a  ddônt  i'm  clyw 
Yn  gynnes,  ac  yna  yr  "lesu  "  yn  fyw ; 
Nes  unaf  i  foh  fy  Ngheidwad  cun, 
Nes  canaf  am  ^'  eiriau  "  sydd  "  fel  y  gwin  !  " 

Mor  hawdd  mae  yr  lesu  yn  by  w  o  hyd  ! 
Ei  reddf  ydyw  byw  Bywyd  Perffaith  i'r  byd. 
Nid  hoh'r  dirgehon  mae  lesu,  Mab  Duw, 
Ond  ateb  dirgehon  yroesoedd— Byw  ! 
Ac  O,  ar  ol  by wyd  y  Perffaith  Ddyn, 
Daeth  byw  yn  reddf  bywyd  i  lawer  un  ! 

Mi  welaf  athronydd,  mewn  oes  o  gur, 

Yn  chwiho  dirgelwch  y  bywyd  pur ; 

Wrth  chwiho  dirif  gyfundrefnau  y  byd, 

Ar  drigfa  yr  uchaf  ddedwyddwch  mae'i  fryd. 

Ymboeni  mae  beunydd  ;  ni  wyr  beth  yw  hedd ; 

Heb  feddu'r  dirgelwch,  mae'n  syrthio  i'r  bedd  \ 

Mi  welaf  hen  wraig  yn  by w  ar  y  pJwy— 
Hen  wraig  anllyth'renog,  na  welodd  fwy 
Nâ'i  Beibl  Cymraeg,  a'i  Salmydd  per— 
Sy'n  gorfoleddu  yng  ngwenau  ei  Nêr  ! 
Cana  ei  Salmydd  nos  a  dydd, 
Ac  nid  yw,  dan  gwmwl,  yn  wylo'n  brudd ; 
Ond  pan  ddaw  hiraeth  am  weled  gwedd 
Melusydd  ei  bywyd,  yng  ngwlad  y  wledd  ! 


52  "  TU   HWNT   i'r   LLEN.'* 

Am  uchaf  Dedwyddwch  ni  chyfyd  ei  chri ; 
Mae  hwnnw'n  ei  mynwes  yn  tonni  fel  Ih  ; 
Arhosed  yr  haf,  doed  ystormus  hin, 
Mae'r  lesu  yn  troi  y  dwfr  yn  win  ! 

Owynfyd  o  fywyd,  difai  i'r  nef!  , 

Y  Tad  mewn  gorfoledd  a  gwyd  ei  lef ; 
"  Hwn  y w  fy  Mab,  o  dan  flodau  Ei  fri, 
Ynddo  fe'm  bythol  foddlonwyd  I  ! " 
Mae'r  Hunan  Isaf  yn  lesu,  bob  awr, 
Yn  esgyn  i'r  Hunan  Uchaf  Mawr  ! 
Ewyllys  Ei  Hunan  yn  gyfan  yw 
Ewyllys  y  Nefoedd,  ewyllys  Ei  Dduw. 
Ymlaen  â  beunydd,  dan  oleu'rnef, 
Ac  ni  chwyd  tonn  yn  Ei  fynwes  Ef. 
Pan  gwsg  yn  y  llong,  ar  derfyn  Ei  ddydd, 
Tawelwch  mawr  gweithiwr  ynddo  sydd  ! 
Ac  eto,  yng  ngwyneb  Ei  ingol  awr, 
Canu  yn  felus  mae'r  Perífaith  Mawr  ! 
Tawelwch  digynnwrf  a  wnêl  i'r  Crist 
Ganu  ar  ffin  Gethsemane  drist. 
O  Hamdden  uwchddynol  y  Diwyd  Pur  ! 
Ddwyf  Hunanfeddiant,  yng  ngwyneb  fath  gur 
Ryfedd  ysbrydiaeth  i  ddynol  ryw  ! — 
Duwdod  hyderus  sydd  yma  yn  byw  ! 


IIL 


Weddnewidiadau  !     Mae  bywyd  o  hyd 
Yn  cael  ei  weddnewid  trwy'r  cread  i  gyd. 
Edrychais  ar  HH  yr  ardd,  pa  dydd, 
Ac  nid  oedd  yr  ysbryd  yn  fy w  ar  ei  grudd  ; 
Heddyw,  mae'i  hysbryd  yn  toddi  i'm  bod — 
Dydd  gweddneẃidiad  sydd  wedi  dod  ! 
Gwelais  Hndysyn,  tu  hwnt  i'r  Hen, 
A'i  fy wyd  yn  weddi  am  aden  wèn ; 

Gwelais  yr  eilir  yn  awyr  y  nef— 

Y  weddi  a'i  gweddnewidiodd  ef  ! 

Mi  welaf  weledydd  ar  gopa'r  bryn 

Yn  gwrando  lleferydd  ei  Dduw  yn  syn  ; 

Gwelaf  ddisgyniady  Proffwyd  Byw — 

A'i  weddnewidiad  sy'n  wyneb  Duw  ! 

Bellach,  esgynnaf  i  Hermon  fawr, 
A  gweddnewidier  ei  ystyr  yn  awr  ; 
Gweddnewidier  y  mynydd  a  ddringais,  cyn  hyn, 
Heb  weled  i  ystyr  y  cwmwl  gwyn  ! 

Mi  welaf  yr  lesu,  yn  nyfnder  y  nos, 

Yng  nghanol  gogoniant  ei  deml  dlos 

Ar  gopa  y  mynydd  ;  a'i  weddi  gref 

Sy'n  boddi  cerddoriaeth  sêr  y  nef ; 

Sy'n  crynnu'r  eangder  i  ryfedd  gân, 

Esgynna  i'r  Nefoedd  yn  wefr  glân. 

Ha  !  Bywyd  o  weddi,  yn  nos  y  byd, 

Oedd  bywyd  yr  lesu  !     O  hyd  ac  o  hyd, 

Ar  gopa  y  mynydd  y  safai  Ef 

Yn  uchaf  y  ddaear  yn  isaf  y  nef ! 

Ymwelwyr  o'r  Nef  o'i  amgylch  y  sydd — 

Ond  ai  nid  yw'r  Nefoedd  o'i  amgylch  bob  dydd  ? — 

Pan  ddringwn  i  ystyr  uchaf  Byw 

Gwelwn  y  Nefoedd  o  amgylch  Mab  Duw  ! 

Beth  ydyw  ystyr  y  Bywyd  pur  ? 

Beth  ydyw'r  Proffwyd  adnebydd  gur  ? 

'*  Mab  y  saer  ydyw  ! "  medd  lluoedd  digred  ; 

"Mab  Duw !"  ddywed  Pedr,  heb  wybod  beth  ddwed. 

A  ddaw  yr  esboniad  ar  ben  y  bryn  ? 

A  fedraf  fi  weled  trwy'r  cwmwl  gwyn  ? 

Gwelaf  y  dwylaw  i  fyny  at  Dduw, 

Gwelaf  y  wyneb  yn  oleu  byw; 

Gwelaf  i  ystyr  tystiolaeth  syn  : 

"  A'i  wisg  oedd  cynn  wynnned  â'r  goleu  gwyn  I '' 

lesu  a  gerddodd  trwy  ffosydd  y  byd, 
Gadwodd  Ei  wisgoedd  yn  lân  o  hyd ; 
A'rgwr  a  sangodd  yng  ngwaelod  y  ífos 
Sy'n  wyn  ar  y  mynydd,  yn  nyfnder  y  nos  ! 

Ond  ai  nid  yw  Hermon  yn  uwch  nâ  hyn  ? 
A  fedrai  fi  weled  i'r  cwmwl  gwyn  ? 

"  Gwnawn  yma  dair  pabell !  "  medd  Pedr,  a'i  lef 

Fynega  ddyhéad  Iddewaeth  gref 

A  newydd,  ym  m.ynwes  y  deuddeg  gwan 

Eu  golwg,  na  welsant  o'r  Gwir  ond  rhan. 

Cyfnodau  rhyfeddol  dadguddiad  Duw 

Gedwir  ym  mynwes  disgyblion  yn  fyw  : 

Moses,  sylfaenwr  y  grefydd  wir, 

Caed  eto  ei  babell,  a  chaed  hi'n  hir ; 

EHas,  ddiwygiwr,  adferodd  drefn, 

Wnaeth  grefydd  yn  anadl  einioes  drachefn 

Ym  mywyd  yr  Israel,  rhoer  iddo  ef 

Ei  babell  yn  ymyl  y  Crist  o'r  Nef ; 

A  rhodder  i'r  lesu  y  babell  fawr 

Yng  nghanol  y  pebyll  arosol  yn  awr  ! 

Nid  Paul,  y  pabellwr,  sy'n  rhoddi  ei  fryd 
Ar  godi  y  pebyll,  ond  Pedr  o  hyd ; 
Pysgotwyr  fy  ngwlad,  hyd  y  dyddiau  hyn, 
Godant  y  pebyll  ar  bant  a  bryn. 

Beth  ydyw  holl  wirioneddau  y  byd, 
A  holl  wirioneddau  yr  oesoedd  ynghyd, 
Ond  rhannau  o  un  Symudiad  Mawr — 
Gwirionedd  tragwyddol  y  gyntaf  wawr  ! 
Trwy  y  bydŷsawd,  o'r  cyntaf  ddydd, 
"  Bydded  Goleuni ! "  yn  cerdded  sydd. 
Mae  popeth  trwy'r  cread  yn  bregeth  fyw, 
Ddengys  ry w  arwedd  neiUduol  o  Dduw. 

Y  cariad  sy'n  gochni  mewn  rhosyn  gardd, 

Y  cariad  sy'n  wynder  mewn  Hli  hardd, 

Y  cariad  sy'n  fílam  ym  mynwes  dyn, 

Y  cariad  sy'n  burdeb  ar  aden  gun 
Yr  angel  disglaerwyn — nid  ydynt  hwy 
Ond  rhannau  o  ddwyfol  symudiad  mwy  ! 
Mae'r  arddangosiadau  yn  filoedd  i  ddyn, 
Ar  gopa  y  mynydd  fe'u  gwelir  yn  Un  ! 
Pebyll !    'Does  angen  am  bebyll  yn  awr— 
Mi  welaf  i  ystyr  y  babell  fawr  ! 


Gwelaf  y  Nefoedd,  ar  ben  y  bryn, 
Yn  taenu  y  babell  o  Gwmwl  Gwyn  ! 
Fr  Gwir,  un  babell  yn  unig  rydd  Duw, 
Arddengys  yr  holl  symudiadau  yn  fyw. 
EHas  a  Moses  a  gânt  eu  lle, 
Yn  ymyl  tragwyddol  Wirionedd  y  Ne. 
A'r  ofnus  ddisgyblion  gânt  le  yn  awr 
Yngwir  gogoneddus  y  babell  fawr  ! 
Dyfod  mae  hen  wirioneddau  y  byd 
At  lesu,  i  dderbyn  eu  hystyr  i  gyd  ; 
A'r  holl  wirioneddau  newyddion  sydd 
Yn  derbyn  eu  hystyr  yn  llewyrch  dydd 
Gwyneb  Gwirionedd  pob  oes  ynghyd — 
lesu  yw  ystyr  pob  oes  o'r  byd  ! 
Rhannau  o'r  Crist  a  gyhoeddwyd  gynt 
I'r  Israel  gan  Moses,  ar  anial  hynt. 
Rhannau  o'r  Gwir  sydd  yn  fwy  nâ  phob  oes 
Roes  pob  diwygiwr  mewn  gyrfa  o  loes ; 
A  rhannau  newyddion  o'r  lesu  sydd  ! 
I  ddyfod  trwy'r  oesau  dyfodol  i'r  dydd  ! 
Paham  y  rhoir  pabell  i  Moses,  nad  yw 
Ond  arwedd  forèol  o  wir  ei  Dduw  ? 
Paham  i  EHas,  a  saif  yn  He 
Diwygwyr-broífwydi  yr  lesu  o'r  Ne  ? 

Yng  ngoleu  yr  lesu  y  gwelir  hwy, 

Yna  sudda  eu  gwir  yn  y  Gwir  sydd  fwy  ! 

Mae'r  gair  yn  esboniad  am  byth  ar  bob  Llef ; 

Ymgyll  yr  ymwelwyr  ymab  y  Nef, 

Ni  welir  ond  lesuyn  unigynawr — 

Efe  yw'r  Tragwyddol  Wirionedd  Mawr  ! 

Tu  hwnt  i'r  llen,  ar  gopa  y  bryn, 

Gwelaf  yr  lesu  yn  aros  mewn  gwyn  ! 

Yn  weddnewidiedig  wirionedd  y  byd, 

Yn  ystyr  yr  holl  symudiadau  ynghyd  ! 


IV. 


Cenais  ogoniant  y  cwmwl  gwyn  ; — 
Beth  am  y  r.wmwl  ar  arall  fryn  ? 

Y  cwmwl  orchuddia  yr  haul  a'r  groes  ? 
Beth  yw  ei  ystyr  mewn  rhyfedd  oes  ? 

Ha  !  Gwelaf  y  syniad  yn  awr  yn  gUr  : 
Mae  dau  weddnewidiad  yn  fynych  i'r  Gwir. 

Y  mae  gweddnewidiad  mewn  nos  ar  y  bryn, 

Y  gweddnewidiad  dan  gwmwl  gwyn. 

Yn  hwn  mae  y  Nef  yn  cyfiawnhau 

Ei  phrophwyd,  yn  hwn  mae  yn  eglurhau 

Gwirionedd  ei  fywyd,  yn  nyfnder  ei  nos, 

Pan  fynn  y  byd  ei  suddo  i'r  fifos. 

Ünd  mae  gweddnewidiad  sydd  fwy  nâ  hwn, 

A'i  ystyr  rhyfeddol  yn  awr  a  wn  : 

Gweddnewidiad  gwirionedd,  ar  ganol  dydd, 

Yn  y  cwmwl  du,  ar  y  croesbren  prudd. 

Aeth  llaweîí^i'r  cwmwl  gwyn  yn  hy — 

Ychydig  sy'n  myned  i'r  cwmwl  du 

I  gael  eu  gweddnewid  !     A'r  lesu  yw 

Y  Dyn   ddaeth  o'r  cwmwl  yn  Fab  i  Dduw ! 


